«Beti jakin izan dut ondorenak jasoko nituela, eta orain jasotzen ari naiz» | erritarrak | GAUR8\nMikel Etxeberria «Makauen»\nJoan den igandean zendu zen Mikel Exeberria «Makauen». Egun batzuk lehenago, «nik kontatzen ez badut, inork kontatuko ez duena» azaldu zuen.\n«Beti jakin izan dut ondorenak jasoko nituela, eta orain jasotzen ari naiz»\nIragan igandean, euskal erresistentziari eskainitako bizi bat iraungi zen Laudion, duela 50 urte Mikel Etxeberria Makauen ekintzaile hasi zen eta azken urteetan bizileku izan duen inguru berean. Hantxe izan zen GAUR8 berarekin, azken egunak bizi zituela sumatu ere gabe.\nIristerako, esandako lekuan zegoen. Nekadura aurpegian baina tente, izan zen lagun sendoaren arrastoa nabari. «Ahul», baina irribarretsu. Haren etxera sartu, eseri eta «ea agoantatzen dudan» esan zuen. Eta ederki eraman zuen solas luzea, bere uste sendoei azken bururaino eutsi dien bezala. Ba omen zuen istorio bat, 1967tik gaur artekoa, berak parte hartutakoa, «inork azalduko ez duena nik azaltzen ez badut».\nOndo iruditzen bazaizu, konta ezazu jende gutxik ezagutu eta gutxiagok bizi izan duen istorio horren hasiera. 1967an hasi zinen ETAn militatzen?\nEz, urte hartan liberatu egin nintzen. Ni 1965ean militantea nintzen. 1966an bi aldiz atxilotu, torturatu eta preso sartu ninduten. 1967an, Espainiako soldaduska egiten ari nintzela, ospa egin nuen, desertatu, Espainiako soldadua izatea baino beharrezkoagoa eusko gudaria izatea zela erabaki bainuen. 67ko udazkenean muga pasatu nuen.\nZerk eraman zintuen militantzia horretara?\nGarai hartan militantzia sozialetik nentorren ni, Herri Gaztediatik, espainolez Juventud Rural Católica edo. Nire etxean ere izan ziren soldadu joatera behartuak izan zirenak, senideen biziak salbatzeko xantaia egin zietenak, baina nire etxean, beste hainbatetan bezala, ez zen horretaz hitz egiten. Hala ere, gazteek, umeek, intuizioak izaten dituzte, eta kaxa batean gorri, zuri eta berde koloreetako gerriko bat aurkitu genuen etxean, ikurrinaren berririk ez genuenean, eta atentzioa eman zigun. Egun batean, aitarekin lanean ari nintzela, jakin nuen haren lagun bat, Gaztelukoa, fusilatu egin zutela. Eta pixkana-pixkana bueltak eta bueltak ematen ari zara eta Herri Gaztediko batzarretan Labegerieren kantuak azaltzen hasten dira. Guretzat aurkikuntza itzela izan zen. Horrela, ikusi genuen lagunak beste gauza batzuk egiten ari zirela, batzarrak, eztabaidak… eta nik Tolosarekin nire lotura nuen eta hortik sartu nintzen ETAn.\n67an lagun batekin muga pasatu eta itzuli egin nintzen, armatuta. Orduan ez duzu jakintzarik, gaztea zara, ez duzu prestakuntzarik, nahiz preso egon nintzenean, 66an, izugarrizko ikasketa militarra, teorikoa, hartu genuen Jose Luis Zalbide famatu horren eskutik. Oso argia zen, informazio dezente zuen eta bidea erakutsi zigun ekintzak egiteko. Gero PSOEren Gobernuko aholkulari izan zen, Barne Ministerioan.\nIpar Euskal Herritik barnera egin zenuen, liberatu gisa. Bilbo aldera, ezta?\nBai, eskualde honetara etorri ginen, Bilbo, Laudio, Arratia ingurura. Ordurako V. Asanblea pasatua zen [1966ko abenduan] Gaztelun, nire herri ondoan, eta ardura politikoa baino militarragoa nuela etorri nintzen. Ekintzak egin behar zirenean, Izko de la Iglesia eta horiekin elkartzen ginen. Batzuk erori egin ziren, Izko bera tartean [Iruñean, Lopez Irasuegirekin batera Arantza Arruti askatzeko saioan]. Alde Zaharrean Poliziarekin katua eta txakurra bezala ibiltzen ginen. Bagenuen komisarietako informazioaren berri, noren argazkiak zituzten, eta amerikanoek bezala nire buruari prezioa jarrita ziotela jakin genuen. Hala ere, nik behintzat ikusten nuen erretako jendea kanpora bidali beharra zegoela, eta jende berria sartu, ahal bazen, legala. Horretarako batzar baten asmoa genuen. Mogroviejon genuen etxera horretaz hitz egiteko eta gauzak erabakitzeko asmoz joan ginen. Egia esan, ez genuen gehiegi hitz egin. Eta berehala gertatuko ziren hurrengo erorketak.\nETAren zuzendaritza erori zirenekoak.\nGuk bagenuen Bilboko Artekalen etxe bat. Hitz egindakoa abian jartzeko hara itzuli ginen. Hartu beharreko neurri guztiak hartu genituen etxera sartzeko, baina gauzak izaten diren bezala izaten dira. Dena isilik eta normal-normal zegoela ikusi ondoren, han bizi ginenok [Mario Onaindia, Txutxo Abrisketa, Bittor Arana eta Etxeberria bera] igo eta gure kontraseinarekin jo genuen atea. Ireki zuten eta bertatik bertara tiroka hasi ziren. Nik suertea izan nuen, nahiz sartu zidaten hemen [besoan] tiroa, izugarrizko ziztada egin zidana. Ziztada horrek esnarazi egin ninduen. Neraman motxila bota eta eskaileretan behera salto egin nuen. Nire aurrean Bittor Arana lurrera joan zen zerraldo. Haren ondorioz hilko zen [2004an] azken batean. Eta hanka egin nuen. Kalera atera eta odola tantaka ikusi nuen. Horrelako momentuetan, batzuetan halako argitasuna sortzen zaizu. Nik banituen hor inguruan etxeak, baina bururatu zitzaidan Orozkora joatea, han lagunduko zidaten lagunak banituelako. Hara joateko, taxista bat hartu nuen. Nire helburua zen zauria lotzea, odola eta odola zerion-eta. Basaurira joan ginen, San Migelera, eta orduan azaldu nion zer gertatzen zen. Berak ez zidala lagunduko esan zidan, eta nik, pistola gerrian, egin beharko zuela. Bera kotxetik atera zen espantuak egiten, eta nik bi musuzapi eskaini nizkion, besoa lotzeko. Bota egin zizkidan lurrera. Ez dakit nola egongo nintzen ni, oso zurbil segur asko, eta gaizki, denbora guztian odola botatzen eta minez. Berak zer pentsatu zuen? Ba, ni erori egingo nintzela seguru asko. Kotxea irekita eta giltzak jarrita zeuzkala ikusi nuenean, pauso bat eman nuen kotxerantz, eta orduan berak ere egin zuen pausoa baina ez kotxera sartzeko, baizik eta niregana. Orduan hiru tiro eman nizkion eta kotxea hartuta alde egin nuen. Gero, badakizue zer montaje egin zuten.\nHandik bi egun eskasera Mogroviejon Jon Etxabe, Enrike Gesalaga, Jone Dorronsoro eta Teo Uriarte atxilotu zituzten.\nBai. Horrela, talde hartatik ni bakarrik geratu nintzen, eta ez dakit zenbat polizia izan nituen atzetik. Baina, jende askok lagunduta, alde egitea lortu nuen.\nIpar Euskal Herrira iritsi arte.\nHan polizia espainolak nahiko bertan ibiltzen ziren, eta Parisera atera behar izan nuen. Han esan zidaten Belgikan lasaiago egongo nintzela, eta Julen Madariagaren etxera joan nintzen. Udaran, Ipar Euskal Herrira etorri ginen oporretan, baserri batera. Ni euskaldun zaharra nintzenez, gazteleraz gaizki egiten nuen, eta dut oraindik, Julenek nahi zuen nik “Ekai-Arauketa dialektikorrari buruz” lanean laguntzea, euskaraz egin nahi baitzuen, eta nik itzuli egiten nion. Udazkenean ere geratu nintzen han, eta beste baserri bat bilatu zidaten, Bidarrain, bertan lan egiteko. Han, noski, lanak itzelak; ni baserritarra naiz eta banekien zer zen hura, udazkenean lan asko izaten dela, garoa dela, simaurrak atera behar direla, belarra sartu behar dela... eta ni han gustura. Baina, noski, politikoki erabakiak hartu behar dituzu. Eta etorri zitzaizkidan, ni haientzat pieza inportantea omen nintzen-eta.\nZer giro zegoen?\nOrduan ikusi nuen zer kalapita zegoen, troskoak, besteak, bat bestearen aurka… eta hor ikusi nuen lehendik ezagutzen nuen Txikia, [Eustakio] Mendizabal, eta iruditu zitzaidan politikoki eta gizatiar bezala sendoena zela. Orduan erabaki nuen nire transmisioa berari ematea, eta hala egin nuen, nire arma hari eman nion. Eta erabaki genuen atera egin behar nuela. Belgikara joan nintzen berriz. Orduan baziren zenbait joera. “Saioa” sortu zen, eta hor parte hartu nuen. Idatzi bat egin nuen, aldizkarian atera zutena, baina nolabait manipulatuta. Nire ikuspegia garai hartan, 1969an-1970ean, askapen prozesua euskaldunekin eta langileekin, denak lotuta, aterako zela aurrera zen. Hori kendu zuten.\nHandik nora joan zinen?\nPartidu Komunistarekin harremanetan jarri ninduten, orduan harreman dezente zegoen harekin. Lehenengo pausoa izan zen nengoen tokitik Jugoslaviara ateratzea. Han erakundearen joera batetik eta bestetik hartzen nuen informazioa. Itzultzaile jarri ninduten, 36ko Gerrako Brigadas Internacionales haietako emakume batekin. Emakume jakintsua zen. Liburutegi batean egiten nuen lan eta asko hitz egiteko eta irakurtzeko aukera izan nuen. Elkarrizketa bat egin zidaten, Laboaren musikarekin apainduta… Guk oraindik esperientzia politikoki jantzi egin behar genuen, orduan umeak ginen. Baina emakume hark informazio asko eman zidan, eta Jugoslaviako prozesua azaldu zidan, Alemaniaren aurka, eskuindarren aurka… Oraindik hemendik daukat Jugoslaviako Konstituzioa. Baina erakundearen buruan, edo nirean batez ere, Kubara joatea zegoen, eta han ikastea.\nEta joan ere egin zinen.\nBai, eta han, museo bat ikusten ari nintzela, Patxo Unzueta ikusi nuen, bisita ofizial batean. «Zer demonio da hau?», pentsatu nuen nik. Ohartu ziren hanka sartze bat egin zutela segur asko eta elkarrekin jarri gintuzten biok hotel batean. Bera erakundearen ordezkari joan zen eskaera batzuk egitera, eta eskatutako guztia eman ziguten. Baina bisita ofizialak bukatzen dira, eta ni han geratu nintzen, hartutako hitza betetzeko zain, eta ez nuen Patxoren berri jaso. Buelta egin zuen eta ez zuen ezer egin. Nik hasitako ikasketan sakondu nahi nuen; orduan, Kubako Gobernuko ordezkariari esan nion lanean eta ikasten jarraitu nahiago nuela, bide arruntetik, eta, mekanikoa nintzenez, lantoki batean hasi nintzen mantentze-lanetan. Goizeko seietatik ordu bietara egiten nuen hori, eta, arratsaldean, ikastera.\nHan, noski, bazegoen jende gehiago, Hego Amerikakoa, Txilekoa, Venezuelakoa, Guatemalakoa, eta haiekiko harremanak egin nituen. Eta azken hiru urte haietako informazioarekin hausnarketa egin nuen. Nolakoak izan dira herri kolonizatuetako prozesu iraultzaileak, politikoak? Aurrena, Kubako historia ikasi nuen, eta horrek begiak argitu zizkidan. Han, Euskal Herrian bezala, dikotomia bat izan zen. Beti azaltzen dira horrelako prozesuetan independentistak eta autonomistak, eta besteak, noski, kolonialistak. Eta leku guztietan zer helburu dituzte autonomistek? Administrazioa eta diruaren erabilera. Hemen gertatzen den berbera. Nire ondorioa izan zen erakunde autonomista bat ezin zela independentista izan, nahiz haien artean independentistak egon. Izatez, beraien joera historikoki inoiz ez da independentista izan.\nBagenuen Che Guevararen eta haren ibilien berri. Haren helburua zen estatubatuarrak nolabait neutralizatu. Baina Boliviara joan zenean leku askotan gertatu zen bezala, erakunde komunista edo ezkerreko batek, bertakoa denak, agindu nahi du eta ez du urrunago ikusten, eta Bolivian ez zuten nahi Che Guevarak zuzendaritzarik hartzerik nahi. Ez zuen nahikoa sostengu sozial lortu, indigenekin-eta lan gehiago egin behar zuen aurretik.\n1974an dei garrantzitsua jaso zenuen.\nEgoera horiek aztertzen ari nintzela, Txomin Iturbek-eta deitu zidaten Ipar Euskal Herrira. 1974an, bai. Eta ni Kuban egindako hausnarketak buruan etorri nintzen. Militante asko ezagutzen nituen, lehengo lagunak, eta nire pentsamendu horiek martxan jartzea posible ote zen hasi nintzen, baina kristoren saltsa zegoen. Eta hor azaldu zen Argala. Hitz egin beharra genuela esan nion. Argala bera ere ez zegoen oso ondo ikusita, komunista zelako. Urruñan bildu ginen eta arratsalde luze batez oso argi hitz egin genuen. Hasi nintzen nire proposamena egiten eta bera galdetzen. Honek nora eramango gaitu? Hau egiten badugu, zer gertatuko da? Eta prozesu guztia garatu genuen. Zetorren trantsizioak inora ez gintuela eramango ikusten genuen, aurrerago joan behar genuela. Garai hartan gatazkak izaten ziren batzarretan, eta argi ikusten zen bereizketa bat izango zela. Horren aurrean, txosten bat egitea proposatu zen, eta egingo zutenek zeinek bere aldetik egingo zuen. Txostengile bat Argala zen, eta, bestea, Yoyes. Aurkeztu zituzten eta Argalarena atera zen aurrera. “Txosten gorria” bezala ezagutuko zen, liburuxkak azal gorriak zituelako. Hor sortzen da ETA militarra, 1974ko urrian. Hor azaltzen da geroztik izan den prozesu guztia. Ni Kubatik etorri berria, gainera; han Gazteri Komunistetako partaidea nintzen, uste nuen militantzia diziplinatuagoa behar zela, eta horixe planteatu nuen batzar batean. Beste batek bozketa bat proposatu zuen, eta bozketan ez zen ontzat hartu nik proposatutakoa. Eta baztertu egin ninduten. Argalarekin harremanetan jarraituko nuen, ordea.\nErakundetik kanpo geratu zinen, beraz.\nItxuraz, bai. Baina hori, azken batean, lagungarri izan nuen. Ez nintzen erakundeko militantea, baina egiaz barne guztia nire eskuetan zegoen. Orain begiratuta, pentsa liteke abilidade handia izan genuela, nahi gabe gertatu bazen ere. Eta hori da hainbeste urtean indarrean egon den estrategia. Irabazi du...? Ez. Azken batean, beti geunden, azken urteetan, beti geunden parra. Haiek ez gintuzten irabazten eta guk haiek ere ez, eta jendea nekatzen eta abar. Oraingo estrategia nola ikusten dudan galdetuko didazu.\nBai. Zer iruditzen zaizu ezker abertzalearen estrategia?\nNik Otegiri horretaz hitz egiten entzun nionean, garbi-garbi ikusi nuen hari heldu beharra zegoela eta aukerak hor ikusiko zirela. Garai haiekiko zer alde dago? Orduan dena sakabanatuta zegoen eta orain nolabaiteko istorioa dago, borroka eginda, indar politikoa dago.\nETAk desegin behar duela irakurtzen dut. Bere kontaketa egin behar duela ere esan dute. Bai, eta nik egin behar dut kontaketa hori, estrategia hura abian jarri nuen aldetik. Eta egina dut. Baita hausnarketa bat ere. Hasieratik Euskal Herria askatzeko militantzian parte hartu dutenek Euskal Herriaren eta askatasunaren alde egin dute, ez erakunde armatu baten alde, ez alderdi baten alde. Euskal Herriaren eta askatasunaren alde zenbat jendek borroka egin du? Horiek damutu behar al dute? Horiek Euskal Herriaren eta askatasunaren aldeko militanteak dira. Eta hori politikoki ondo lotu behar da. Erakunde militarrekoak, direnak dira, eta gehienak preso daude edo egon dira. Eta, gainera, erakunde militarrak egin dituen ekintza gehien-gehienak erreibindikatu ditu.\nXibertako elkarrizketak nola bizi izan zenituen?\nNiri Argalak ematen zidan haren berri. Xibertakoa saio serio eta ardurazkoa izan zen, baina hor ikusi zen EAJren jarrera, lehen autonomismoaz esan duguna, eta ez zegoela ezker abertzalearekin ezer konpartitzeko prest. Ezker abertzalea ordurako bazegoen nolabait iparra, eta indarra, hartuta, eta berak ezin zuen maneiatu. Nik ez nekien hain antikomunistak zirenik, baina gero jakin nuen II. Mundu Gerran haien eginkizun nagusia izan zela komunismoaren aurkako borroka. Eta uste dut ezker abertzaleari dioten beldurra eta zenbait jokaera hortik datozela.\n1977an Hego Euskal Herrira itzuli zinen. Eta ondoren urte askoan oharkabean, nabarmendu gabe, ibili zara.\nBai, 77an itzuli nintzen, eta militarrek ere barkatu egin ninduten [barrez], kartilla itzuli zidaten-eta! 1998an Mexikotik ekarri ninduten eta bost urte egin nituen barruan. Ni oso ondo atera naiz, e? Hala ere, beti jakin izan dut ondorenak jasoko nituela, eta orain jasotzen ari naiz.\n«Hasieratik Euskal Herria askatzeko militantzian parte hartu dutenek Euskal Herriaren eta askatasunaren alde egin dute, ez erakunde armatu baten alde, ez alderdi baten alde»\nIBILBIDEA Berastegin jaio zen 1945eko uztailaren 4an. 1965ean ETAn militatzen hasi zen. Erakunde armatuaren zuzendaritza atxilotu zutenean, ihes egin zuen. Zenbait herrialdetako prozesu iraultzaileak aztertu ondoren, ETAren estrategia marraztu zuen Argalarekin. 1998tik 2003ra bitartean kartzelan izan zen.


After Boltxebike | Euskalrusoak eta vodkaren graziya | After Boltxebike\nJeneral yanki baten aitorpena: «Guk sortu genuen Estatu Islamiarra»\n2015-03-17 // Arabiar Mundua, Nazioarteko politika, Siriako gerra // Iruzkinik ez\nEstatu Islamiarra (ISIL) CIA-k eta Mossad-ek sortu zutela aitortu berri du Wesley Clark jeneral estatubatuar ohiak, CNN katean emandako elkarrizketa batean. Clark-en esanetan «gure lagun zein aliatuek Hezbollah-ren aurkako gudari ekiteko sortu zuten Estatu Islamiarra». Sorpresarik ez; Aitorpen publikoa baino ez zitzaigun falta ziurtzat ematen genuena konfirmatzeko. Halere gauza bat argitzea ere komeni da: Estatu Islamikoaz aparte, Sirian -eta mundu arabiarrean- badaude erresistentzia oldartzeko yankiek eta israelek sortu, babesten eta finantziatzen dituzten beste talde armatu, kriminal, eta terrorista batzuk ere, «gure» komunikabideetan «errebelde moderatutzat» hartu izan direnak alegia, adibidez Londresetik Siria gobernatzen saiatzen ari diren -eta nazioarteko komunitateak legitimotzat hartzen dituen- «errebelde moderatuak», FSA eta Al Nusra (Al Qaeda) fronteko «bihotzjale moderatuak» barne.\nHezbollah 2006eko gudan Israel arrakasta handiarekin garaitzea lortu zuen erakunde politiko-armatu islamiko -xiita- libaniarra da. Egun bere adar politikoa Libanoko gobernuaren parte da eta Siriako gerran Al Assad-en gobernuaren alde – bere adar militarraren bitartez- borrokan dabilen mugimendua ere bada, Palestinako Askapenerako Herri Frontea (FPLP-CG) eta beste mugimendu iraultzaileekin batera.\nIslamismo politikoa: sionismoaren eta inperialismoaren tresna\nHezbollah-ren aurkako guda, bere gaitasun militarra eta sionismoaren aurkako erresistentzian daukan influentzia -politikoa eta militarra- zapuzteko saiakeran kokatu beharrean gaude. «Udaberri arabiarra» bezala saldu egin diguten ustezko «masa-altxamendua», Mossad, CIAk eta Turkiak diseinatutako fenomeno sasi-iraultzailea eta inperialista baino ez da. «Erresistentziaren ardatza» ahultzeko bidean, herrialde aurrerakoietan gobernu aldaketa -biolentziaren bidez- gauzatzea izan du helburu hasiera-hasieratik. «Erresistentziaren ardatza» bezala ezagutzen dugun aliantza estrategikoa, Palestinako erresistentziaren sostengu militarra bermatzen duten herriadeek (Iran, Libano Siria) eta Ekialde Hurbileko mugimendu arabistek, islamikoek, sozialistek, aurrerakoiek eta marxista-leninistek -besteak beste- osatzen dute. Palestinako erresistentziarekin amaitzeko saiakeran eta okupazio sionista iraunarazteko ahaleginean, islamismo politikoa (Egipto, Siriako, Turkiako edo Katarreko anaia-musulmanak) eta Arabia Saudi-k finantziatutako takfirismoa eta wahabismoa sionismoaren tresna printzipalean bilakatu da. Horren adierazle Estatu islamiarrak, Al Nusra Fronteak edo Anaia-Musulmanek Israel, Turkia edo Arabia Saudi inoiz erasotu ez izana da.\nEEBBren interbentzioak ezer gutxi lortu du\nDatu objetiboak baliatuz, eta Irakeko gudaren lardaskeria -2014. urtean izandako estatu kolpea barne- alde batera utzita, abuztutik hona EEBBk eta «koalizioak» Siria eta Iraken AEBk ilegalki burututako bonbardaketek lortu duten bakarra -«Kobane salbatzeaz» aparte- Estatu Islamiarrak kontrolpean daukan eremua bikoiztea izan da eta bidez batez Turkiak, Katarrek, Israelek etabarrek sostengatzen dituzten indar erreakzionarioei «zilegitasun humanitario» moduko bat ematea; besteak beste Al Qaedari, «errebelde moderatuei» edo asiriarren, arabiarren eta yazidien lurrak ilegalki okupatzen ari dituzten pershmerga -Irakeko Barzaniren- kurdu «filo-sionistei». Estatu Islamiarraren aurrera egitea, hein batean, etetea lortu duen gauza bakarra, Iran eta Hezbollah-ren eskuhartze zuzena izan dela zintzotasunez aitortu behar da. Horren seinale Israelek Hezbollah miliziaren edo posizioen aurka maiz burutu izan dituen bonbardaketak, batez ere, Israelen okupaziopean dauden Siriako Golaneko gainetan. Hau gutxi balitz, arabiarren aurkako guda Libanora edo Iranera -takfirien eta beste sekta batzuen bidez- esportatzen saiatzen ari da etengabe estatu judutarra. Hau da AEB eta Israelek «terrorismoaren aurkako gudari» egiten ari dioten ekarpen bakarra. Estatu Islamiarra Israelek sortu zuela argi gelditzen da berriro ere. «Entitate sionista Al Qaedaren aire indarra dela» esan zuen behin Bashar Al Assad, Siriako presidente legitimoak. Arrazoirik ez zaio falta.\nSiria eta Hezbollah-k osatzen dute erresistentziaren ardatza\nJohn McCain senataria bere errebelde moderatu (EI) kuttunekin\nAl Baghdadi, ISILeko kalifa, Mossad-ek entrenatu zuen\nAl Qaeda eta Israeleko soldatuen arteko solasaldia, Golan okupatuan\nEl Pais-en etikaz eta gerra zikinaz\n2015-03-04 // Kazetaritza, Nazioarteko politika // Iruzkin bat\nOtsailaren 27an Espainiar gobernuaren aginduz Donbassen borrokan ibilitako 8 gazte espainiarren atxiloketaren harira, El País egunkariak “Batera borrokatu dugu komunistok naziekin” izenburua zeraman erreportaia miserablea eta manipulatua publikatu zuen, antza Madrilgo hiru atxilotuek komisaldegian egindako adierazpenen harira. Bitxia bada ere El País-ek 17.30etan publikatu zuen artikulua, atxilotuak 16.30tan -poliziak iragarrita- askatu behar zituztelakoan. Atxilotuak ordea, gau partean eta hurrengo eguneko goiza bitartean askatuak izan zirela jakin izan genuen.\nKontuak kontu, eta artikuluaren inguruko gauza bitxi horiek jakinda, El Pais-en artikulua etikarik gabeko iruzur hutsa dela argi geratzeaz aparte, atxilotuek ez zutela inolako adierazpenik egin ere jakin izan dut. Hau dena kontutan hartuta, egin beharreko galdera honako hau da: Nondik demontre atera du El País-ek informazio -faltsu- guzti hori? Bi hipotesi baino ez daude; bata, ustez iturri polizialaren inbestigazioak eskainitako informaziotik hartu zutela -ministerioak eskainitako informaziotik harago filtratutakoa alegia- eta bestea, sare sozialetan nahiz beste artikulu batzuetatik lortu omen zutela informazio hori. Nik dakidala, poliziak ez zuen inolako informaziorik eman, normala den bezala, atxilotuek egindako ustezko adierazpenen inguruan. Kasualitatea edo ez, oso bitxia iruditu zaidan beste datu bat mahaigaineratu behar dut: El País izan zen atxilotuen ustezko adierazpenak jaso zituen komunikabide bakarra, eta atxilotuak aske geratu baino ordu batzuk lehenago eman zituela jakinda, lehenengo hipotesia definitiboki baztertutzat eman genezake.\nJendeak bere burua kokatu dezan, El País-ek beste leku batetik atera zuen informazioa. Donbasseko boluntarioek komunikabideei eskainitako elkarrizketa bakarrak (Diario de Noticias-ek Iruñeako bolondresari e-mailen bidez egindako elkarrizketa pertsonala kontutan hartu gabe) Argiak eta Berriak publikatu izan zituzten. Sekula onartuko ez badute ere, El País-ek, gutxieneko kazetaritza-etika errespetatu gabe, Argiatik informazioa hartu, erabili eta desitxuratu egin du, iturria aipatu gabe noski. Gerra zikinaren arduradun politikoen adierazpen organoak, bere interes politikoen neurrira eraikitako kontakizun bat egiteko erabili izan du bi euskal kazetarion lana. Hau lapurreta bat izateaz aparte, gure lanarekiko errespetu falta galanta da, onartezina da.\nEl Pais, kazetariak ala poliziak?\nEl País-ek ostiraleko operazio antiterroristan guk egindako lana baliatu duela argi dagoela esan behar dut, oso serioa ematen ez badu ere. Gure lana baimenik gabe lapurtu nahi badute, behintzat manipulazioa ganora gehiagorekin egin dezatela exijitu beharko diet; Artikuluak epaile batek edo poliziak ondorioztatu beharreko akusazio larri batzuk botatzen ditu, adibidez, “errusiar funtzionario batek boluntarioak Moskun jaso zituela, Donbassera bidean”. Errusiar gobernuaren ustezko esku-hartze zuzena frogatu nahian, El País-ek egundoko manipulazio lazgarria egiten saiatu da. Donbassera joandako madrildarrak Rostov-Na-Donu hirira bidaiatu ziren eta ez Moskura. Beste boluntario batzuk ordea, Kiev, Odessa edo Volgogrado-tik heldu ziren Donbassera eta ez Errusiako hiriburuan eskala eginda. Atxilotuek hau dena lasai asko frogatu dezakete. Halere, egia da boluntarioak Moskun izan zirela, baino Donbassetik bueltan, eta ez errusiar funtzionarioekin, baizik eta espainiar enbaxadako funtzionarioekin, etxera legalki bueltatu ahal izateko behar zituzten paperak gertutzen. Hau dena poliziek jakin badakite, baita beste boluntario batzuen kasuan ordea, Ukrainatik eta Europar Batasunetik legalki irteteko aukera ez zutelarik, Errusiara ilegalki sartu eta Errusiako polizien atxiloketa behartu behar izan zuten herrialdetik nahita kanporatuak izateko. Hau izan da Errusiak Espainiako milizianoekiko eduki duen “aldeko” jarrera. Gobernua eta El País gezurretan ari direla badakite. Espainiako boluntarioen nondik-norakoak eta bere egoera guztiz legala dela aldez aurretik jakinda, elkartasun internazionalista zigortzeko helburuarekin burututako operazio mediatikoa baino ez da joan zen ostiralekoa.\nARGIAri ustez lapurtutako adierazpenekin jarraituz “Komunistek naziekin batera borrokatu dutela” -eta harro daudela noski, esan barik doa- eta “Errusia askatzeko borrokatzen dutela” nabarmendu nahiko nituzke, Lur eta biok egindako erreportajeetatik hartu eta desitxuratu egin duten informazioa delako. Gure artikuluan irakurri daiteken bezala, boluntarioek ez dute “nazirik” aipatzen ezta ere “naziekin batera” borrokatu dutenik, baizik eta “nazionalista” edo “ortodoxo” batzuen brigada berdinean egon zirela. El País-ek aipatzen ez duena ordea -ez zaielako interesatzen noski, bere eskema atlantistazale eta genozidazalearen aurka doalako- Espainiar boluntarioek unitate horretan eman zuten denbora laburraz, Vostok batailoian edo Prizrak brigadako 404. unitate komunistan egon zirela edo zer dela eta joan ziren boluntarioak Donbassera borrokan. Galdetzerik baino ez dago.\nKezkagarria eta tristea bada ere, badira espainiar estatuan El Pais egi absolututzat jo eta bere manipulazioak alaitasun handiz zabaldu izan dituzten etikarik gabeko bestelako kazetari progreak. Besteak beste El País-eko langilea izateko asmoa duen La Sexta eta Público-ko kolaboratzailea den Alberto Sicilia. Bere kasuan, frantziar telebistak frantziar boluntarioen inguruan uztailean egindako erreportaje bat erabili du gazte antifaxista espainarren atxiloketa justifikatzeko, disidentzia politikoaren aurkako errepresioa justifikatzeko edozer gauza egiteko kapaza dela erakutsiz. Euskal Herrian asko dakigu terrorismoaren aurkako operazioen justifikazioaz eta isiltasun mediatiko konplizeaz ere.\nPerkala nola dagoen ikusita eta orain arte bota diren gezur sistematikoak direla eta, egungo kazetaritzatik ez dut ezer onik espero. Ukrainako gatazkarekiko eduki den jokaera lotsagarria eta desleiala historiara pasatuko da, eta denborak bakoitza bere lekuan jarriko du. Ni momentuz, kazetaritza eta etikaren maisuen -helduko ez den- barkamenaren zain eta egindako lanaren ordainketaren zain gelditzen naiz.\nProgreen eskuliburutik aterata: Ukrainan iraultzaileak, Euskal Herrian terroristak\n2015-02-24 // Antifaxismoa, Errusiar Mundua, Ukrainako gerra // Iruzkinik ez\nDonetskeko indar berezien eskutik ezagutu izan dugunaren arabera, Victor Lenta eta Nikola Perovic frantziar nazionalistak -Donbassen elkarrizketatu genituen komandateak- atxilotu egin ditu Novorossiako indar armatuek. Unitè Continentaleko kideei “Hasieratik informazio oso garrantzitsua konprometitu izana” eta “traizioa” leporatzen die Novorrosiako justiziak, eta haien kontrako kargu zorrotzak planteatuko ditu gorteak, honako delitu larriak direla eta:\n1. Borrokara heldu berriak egoera ilegal edo ez-erregular batean apropos jartzea, errusiar autoritateari begira\n2. Boluntarioei ‘espoliatzea‘\n3. Tratu txarrak\n5. Borroka postuaren abandonoa\n6. Komandantziarako inkonpetentzia\nHerri milizietako emakume borrokalaria\nHorrekin batera, eta NAFek -Novorossiako indar armatua- aditzera eman duenez, gorte martzial batek epaituko ditu frantziar boluntarioak, eta krimenak frogatutzat emanez gero, kondena gogorrekin zigortuak izango direla ziurtatu dute. Era berean Unitè Continentale desegin dutela iragarri eta ihes eginda dauden brigadako beste 4 kideen aurkako atxilotze agindua igorri dute autoritateek.\nVictor Lenta eta Nikola Perovic Frantziako atzerriko legioan ibilitako militar ohiak dira. Lentaren kasuan, Frantziako armadatik bere ideologia “erradikalagatik” kanporatua izan zela ere jakin izan dugu.\nUnitè Continentale edo Batasun Kontinentala, Frantziatik etorritako boluntarioek osatzen duten unitate militarra da. Politikoki nazionalistatzat definitzen dira eta Kurdistan, Venezuela edo Palestinako erresistentziarekin -ustez- bat egiten duten hirugarren bideko faxistek eta Fronte Nazionaleko simpatizanteek eta beste batzuek osatzen duten unitate politiko-militarra da. Brigadaren helburuen artean “diktadura amerikarra” garaitzea dago eta hori da, hain zuzen ere, Donbassen egotearen arrazoi printzipala: ezker-eskuin ardatza baino harago doan analisi geopolitikoari lehentasuna eman izana.\nEz da lehenengo aldia herri miliziek erresistentzian infiltraturiko elementu erreakzionario edo kriminalen aurkako operazioak burutzen dituztenik; Batasun kontinentaleko frantziarren abentura errusiarra amaitu da, eta horrekin batera, lau katu hauen presentzia baliatuz, progre-atlantistek Donbasseko herriaren genozidioa defendatzeko erabili izan ohi dituzten aitzaki merke, kutre eta tristeak. Argudio faltan edota errusiarren ustezko inbasioa demostratu ezean, fatxa eta vlasovista (errusiar kolaborazionistak) gutxi batzuen presentzia Ukrainako junta kolpistaren guda-krimenen justifikazio gisa erabiltzen ohi ditu sasi-ezker inperialistazaleak. Orain bai, txolloa amaitu zaizue. C’est fini, pour les fascistes et pour les progressiste-atlantistes.\niturria: Erwan Castel/Historia et societe\nVictor Lenta frantziarra (Argazkia: Ibai Trebiño/ARGIA)\nDonbassen ukrainar faxismoak treguarik ez\n2015-02-17 // Antifaxismoa, Nazioartea, Ukrainako gerra // Iruzkinik ez\nIraileko akordioaren porrotaren ostean, igandean jarri zen indarrean Minsk-en (Belarus) Alemaniak, Frantziak, Ukrainak eta Errusiak berriki adostutako su-etena eta bake plana. Irailean bezala, Herri Milizien kontraofentsiba arrakastatsuak eta ukrainarrekiko garaipen militar estrategikoek behartuta, testuinguru zehatz baten emandako akordioa izan da Minskekoa.\nSu-etenaren lehenengo orduek utzitako argazkia oso kezkagarria dela salatu beharrean nago. Novorossijako indar armatuek Kieveko soldatuek su-etena 20 aldiz baino gehiago urratu dutela salatu dute; Donetsken, Gorlovkan, Luhansken edota Shirokinon, Ukrainar ejertzitoko batailoi neonaziek zibilen aurka burututako erasoen berri izan dugu.\nMinsk-eko akordioaren harira sortutako egoera berriaren inguruko hausnarketa labur bat plazaratzea ezinbestekoa dut:\nukrainar kolpistek su-etena urratu dute jada\nMinsk 2: Errusiaren garaipen diplomatikoa eta AEBren porrota\nMinsk-eko akordioek utzitako irudien artean gatazkaren aktore printzipalaren ausentzia, AEB alegia, nabarmendu behar da lehenik eta behin, ezin baita ahaztu AEBren esku-hartze zuzenak eragin zuela Ukrainako estatu kolpea eta ondorengo guda zibila. AEBk bere jarrera belikoa -talde neonaziei ezkutuan emandako laguntza militarra barne- mantendu ezkero, aurrerantzean oso zaila izango da Ukrainan bakea lortzea. EEBBek koloretako sasi-iraultzen bidez lortu ez duena gerra zikinaren bidez lortzen saiatzen ari dela ozen salatu behar da. Errusiari dagokionez ordea, Donbasseko herriaren nahiak asetzen ez dituen akordioa sinatu eta hasieratik mantendu duen federalizazio proposamena nabarmen apaldu behar izan du konponbidearen aldeko apustuan. Errusiaren jarrera Donbassen traizio gisa ulertu bada ere, AEBren politika militarzaleekiko garaipen diplomatiko zorrotza lortu du Errusiar Federazioak, Alemania eta Frantziaren babesa partzialarekin gainera. Perspektiba global batetik aztertuta eta Errusiaren bake-iniziatiba honen arrakastaren hipotesiak kontuan eduki gabe, Errusiar diplomazia AEBren belizismoari gailentzen ari zaiola argi gelditu da. Testuinguru honetan, eta Siriako aurrekaria kontutan hartuta, azken egunetan Errusiak NBEn Yemengo kontseilu iraultzailearen aurkako interbentzio militarra eteteko eduki duen gaitasuna da horren adierazle nagusiena.\nKieveko faxisten bakearekiko konpromiso falta\nMinskeko akordioa azken aukera suposatu dezake Ukrainako juntarentzat. Errusiak, Alemaniak eta Frantziak, minimo baten inguruan adostutako plana autonomistari uko egin ezkero, Ukrainak zilegitasun osoa galduko luke nazioarte mailan. Baita Donbasseko ordezkariek bakerako eman dioten azken aukera, eta horrekin batera, Ukraina bateratuaren ametsa.\nArlo militarrean, Kieven alde borrokan ari diren paramilitar ultraeskuindarrek -guda militarki irabazi dezaketelaren konbentzimendutik- gerra beren kabuz burutzen ari direla goraipatu behar da eta bakea lortzeko edozein ahalegin zapuztea dute helburu. Talde hauek Guardia Nazionalean integratuta badaude ere, Ukrainako oligarken soldatapean daude eta ondorioz era autonomo batean funtzionatzen dute. Militar neonazi hauen indar erreala argi gelditu da joan zen astean burututako Defentsa Ministerioaren okupazioaren ostean. Pravi Sektor talde paramilitar faxistako kidea den Dmitry Yarosh diputatuak ere “bere soldatuek ez dutela su-etena errespetatuko” iragarri du eta Ukrainako hainbat agintariek, “amnistiarik ez dela egongo” edo “arma astunak frontetik ez dituztela erretiratu behar” baieztatu dute, Minsken sinatutakoa errefusatuz.\nAkordio politikoari dagokionez, Ukrainak Minsken sinatutako konpromisoarekiko borondate falta agerian utzi du lehendabiziko momentutik. Poroxenko kolpistak adibidez, Minsken adostutako Donbassen inguruko estatus autonomo berezia arbuiatu egin du jada, “Ukraina zatiezina” dela argudiatuz.\nHau gutxi izango balitz, gerraren inguruko desadostasunak barne-tentsio ugari eragin ditzazke. Yatseniuk-Poroxenko haustura gero eta argiagoa izanda, estatu kolpe berri baten aurrean gaudela aditzera ausartuko naiz.\nHerri miliziek akordioari bai, autodefentsa eskubideari ere bai\nDonbasseko herriaren nahia eta erabakia errespetatzen eta bermatzen ez duen akordioa izanda ere, herri miliziek su-etena eta bakearekiko konpromiso tinkoa erakutsi dute. Esanguratsua da Zakhartxenko eta Plotnitski, herri errepubliketako buruek, hasierako momentuan akordioa sinatu ez izana. Zenbait zurrumurruek diotenez, Errusiaren presiopean akordioa sinatzera derrigortuak izan omen ziren.\nInplementazio militarrari dagokionez, orokorrean Herri miliziek su-etena errespetatzen ari dira. Akordioak Debaltsevoko frontearen inguruko zehazpen berezirik ez duela egiten adierazi du Alexander Zakhartxenko, Donetsk-eko buruzagiak, ukrainar armadaren erasoei aurre egingo diotela argi utziz. Iragan maiatzean autodefentsarako talde armatu gisa jaiotako herri miliziek Donbasseko biztanleria ukrainarren erasoez defendatzen jarraituko dute. Bestalde, Luhanskeko Herri Errepublikak, Minskeko akordioarekin bat eginez, armamentu astuna frontetik erretiratzen hasia dela iragarri du.\nArlo politikoari begira, Minskeko akordioa Donbasseko herriaren gehiengoaren gustokoa ez dela jakinda, matxinoen arteko barne dibisioak eragin ditzazkela aurreikusi behar da. Federalizazioa eta deszentralizazio eske altxatu ziren Donbasseko biztanleen kontrako operazio antiterroristak milaka hildako eragin ostean, Kieveko juntarekiko Donbasseko herriaren mesfidantza erabatekoa dela esan daiteke. Hau dela eta, Minskeko akordioaren inguruko desadostasunek barne-arazo bat sortarazi diezaioke herri erresistentziari.\nBa al dago irtenbiderik Ukrainan?\nDonbasseko gatazkaren konponbidea herriaren erabakiaren errespetuan oinarritu behar da. Donetsk eta Luhanskeko Herri Errepublikek, erreferendum baten bidez eta %90ak alde bozkatuta aldarrikatu zuten independentzia. Gaur egun Ukrainak Luhansk eta Donetskeko oblast ohiei eskaini izan dien autonomia estatusa ez da herri borondate horren isla. Junta kolpista europarzaleak indarrean mantentzen duen blokeo ekonomikoa eta garbiketa etnikoa eteten ez duen bitartean, normalizazio politikoa lortzea ezinezkoa izango da.\nDonbasseko egoerari, Ukrainar gobernuak bizi duen barne-egoera latza eta beste faktore batzuk gehitu behar zaizkio: derrigorrezko soldaduzkaren aurkako mugimendua, gerraren aurkako mugimendua, disidentzia politikoa, etabar; Jarkov, Odessa edo Jersonen esate baterako, komunistek, errusiar-hiztunek eta bestelako disidente politikoek, junta kolpistaren aurkako erresistentzia armatua antolatzen hasiak dira. Ukraina aurre-kolpistaren egoerara bueltatzea zaila bada ere, legez kanpo dauden alderdi politiko eta mugimendu guztien parte hartzea bermatzen eta Errusiarrekiko adiskidetasun historikoa onartzen duen prozesu konstituzional berri bat abian jartzea ezinbestekoa da, gaur egun ezagutzen dugun -eta sobietarrek sortutako- ukrainar estatua desagertzea nahi ez badugu.\nMinskeko akordioa (iturria: Russia Today)\n2015-02-12 // Errusiar Mundua, Kazetaritza, Nazioarteko politika, Ukrainako gerra // Iruzkinik ez\nKramatorsk hirian GRAD eta Tornado (kluster) misilekin burututako erasoak 15 hildako eta 60 zauritu utzi ditu. Europako komunikabide guztiek eman dute erasoaren berri, noski. Errusiarren aurkako garbiketa etnikoa hainbat hilez isilarazi ostean, Donbasseko kronikak gure albistegietara itzuli direla ofizialki konfirmatutzat eman dezakegu. Beste behin -eta hau nabarmendu behar da- Kievetik datorren bertsioa aintzat hartu eta erasoa Donetsk-eko autodefentsei leporatu izan zaie, erasoaren ardura argi ez badago ere, erasoa Gorlovka edo Debaltsevotik burutu den frogatzerik izan ez badute ere.\nGerra krimenak: Ukroek zibilen aurka erabilitako arma ilegalak\nErrusiako komunikabideek ere jarraipen handia eman diote albisteari, baina kasu honetan ikuspegi askoz profesionalagoa, neutralagoa eta inpartzialago bat landuz, Kiev-etik nahiz Donetsk-etik jasotako informazioa eta iturriak aipatuz. Errusiako komunikabide independienteek hasiera-hasieratik daramatzate Ukrainak bizi duen guda zibila jarraitzen. Europako gainontzeko mass-media oportunistek berriz, eurozentrismoan oinarri duen prepotentzia koloniala baliatuz, “Ukraina guda-zibilaren atarian” dagoela -orain arte egondako hildakoak ahaztuz eta aldi berean mespretxatuz- edota “Donetsk bonbardatu dutela” -izpiritu santuak bonbardatu izan balu bezala- azpimarratu eta ondorioztatu dute azken egunetan, mendebaldar-zale propagandisten inpartzialtasuna, seriotasuna eta etika eza agerian utziz.\nKramatorskera itzuliz, eta herri milizien bertsioari dagokionez -Kievzaleen panfletoetan agertu ez dena-, Donetskeko herri errepublikako defentsa ministroaren esanetan “Kramatorskeko erasoa ukrainarren probokazio hutsa baino ez da”. “Mila bider esan badugu ere, ez dugu zibil baketsuen kontrako erasorik burutu sekula” adierazi du Eduard Basurin, DHEko ordezkariak.\nAlde biei ahotsa emanda, Kramatorsken ikusitako fenomeno paranormalei buruz arituko naiz: Oso adierazgarria eta bitxia da Bernard-Henri Levy filosofo eta kazetari frantziarra, Poroxenkoren eskutik ikustea zaurituak ospitalean bisitatzen eta errusiarren aurkako agitprop kanpainari ekiten, errusofobia eta gerraren justifikazio lotsagarria zabaltzen. Ez da oso normala, zentzuduna edo bakezalea den pertsona batentzat behintzat, Minskeko negoziazioa hasi baino egun bat lehenago frantziar bat Kramatorsken NATOren aldeko kanpaina egiten ikustea. Arraroa da.\nInpartzialtasunaren eta neutraltasunaren kriterioari eutsiz, ezinezkoa egiten zait Kramatorsken gertatutakoaren inguruko diagnostiko zehatz bat ematea, baino komunikabide masiboen jarrera probokatzailea eta ildo nazi-kolpista zalea kontutan hartuta, sortzen zaidan mesfidantza erabat arrazionala, logikoa eta zilegia da. Kramatorskeko erasoa Minskeko bake negoziazioen atarian gertatu da. Kasualitatea, beste behin ere, ote? Ezinbestekoa da Kramatorskeko erasoa testuinguru politiko batean kokatzea eta ulertzea; Alde batetik AEBk (Henri Levy-Poroxenko tandema buru) bake akordioa zapuzteko duen interesa kontutan hartu behar da -negoziazioa Frantziak, Alemaniak eta Errusiak bultzatu baitute-. Bestalde, Kramatorskeko sarraskia negoziazioan xantaia gisa edo indar posizio bezala erabili dezakeelako Kiev-ek. Oso kuriosoa da ere, behitzat gaztaka egunero jarraitzen dugunontzat, herri miliziek akats larri hori justu momentu honetan burutu izana. Badakit buruari hainbat galdera egiten ibiliko zaretela: Zer irabazten du Ukrainak bere kontrolpean dagoen hiri bat eta bere militarrak erasotzen?; Nik beste galdera bat plazaratu nahiko nuke, zanpatuaren perspektibatik planteatuta: Zer irabazten dute herri miliziek errusiar-hiztunez beteta eta ukrainar kolpisten aurka dagoen hiri bat bonbardatzen? Kramatorsk hiri sinbolikoa da herri milizientzat, besteak beste herri altxamenduaren aitzindaria izandako gunea delako.\nBandera faltsuko operazioen aurrekariak\nKomunikabide banderovtsiek sistematikoki ezkutatzen dituzten arren, bandera faltsuko operazioek pisu handia eduki dute Ukrainako gatazkan. Ezagunena Maidan plazako frankotiratzaileek burutakoa; Shock egoera bat probokatu eta estatu kolpea justifikatzeko balio izan zuena. Catherine Aston eta Urmas Paet, Estoniako atzerri ministroaren arteko elkarrizketa da horren froga: Maidan plazako sarraskia oposizioak kontratatutako frankotiratzaileek eragin zuten, Estoniako kanpo ministroak aitortuta. Beste operazio ezagunenen artean Odessako gertakariak daude, non talde ultraeskuindar batek sindikatuen etxean 50 pertsona -aktibista politiko eta sindikalak- inguru bizirik erre zituen. Ekintza Ukrainako gobernuak planifikatu eta burutu zuela frogatuta dagoen arren, Odessako errusiar-zaleei leporatu izan zitzaien.\nHistorian zehar hainbatetan erabili izan den bandera faltsuko operazioa, gaztaka politiko-militar bateko momentu zehatz batean programatu eta burutzen den operazio mediatikoa da. Goiz da oraindik Kramatorskeko atentatua bandera faltsuko operazioa den edo ez den baieztatzeko, baina argazkia eta buruari eragiteko elementuak hor daude eta mahaigaineratu behar dira: Henri-Levy eta Poroxenko, Volnovajan bezala, Kramatorsken NATOren esku-hartze zuzena eskatzen eta bake negoziazioa zapuztu nahian. Eta bitartean munduko komunikabide guztiak txaloka eta jendartea lasai asko manipulatzen.\nBernard-Henri Levy, kazetari NATOzaleen bozeramailea, atzo Kramatorsken\nSiriako Al Qaeda eta Ukrainako naziak publikoki babestu eta txalotu izan ditu Levy-k\n2015-02-09 // Antifaxismoa, Errusiar Mundua, Kazetaritza, Nazioarteko politika, Ukrainako gerra // Iruzkinik ez\n“Ukraine, the free world is with you” John McCain estatubatuarrak Kieveko Maidan plazan bota zuen spitx hura etortzen zait sarritan burura. Galderaren bat ere; Zer da askatasuna? Zertaz ari da John McCain?; Askatasuna kontzeptu anbiguoa da, duda barik. Baita John McCainen edo Henri Levi frantziarraren dizipuluek praktikatzen duten “kazetaritza librea” eta maiz aldarrikatzen den “prentsa askatasunaren” interpretazioa ere. Zintzotasunez aitortu behar dut bertsio ofiziala ez dudala inoiz sinetsi eta bizitza erdia daramat informazio alternatiboa biltzen, buruari eragiten. Henri-Levik bermatzen eta inposatzen duen “kazetaritza librearen” antagonismoan nago eta McCain, Kerry eta Soros-en “askatasun eta mundu librearen” kontzeptuaren aurkako guda filosofiko-dialektiko eta existentzial batean murgilduta nago aspaldi. Argi esan behar dut: “Ni ez naiz Charlie”, hobeto esanda, “Ni ez naiz Bernard-Henri Levy, ez John McCain, ezta Santi Alba Rico ere”. Libia, Siria edo Ukrainako gatazken inguruan “sasi-aditu” askok, progreak barne, lantzen ari diren kazetaritza eredua jasanezina da: neutraltasunez mozorrotutako eredu ekidistante faltsua, partziala eta kolonizatzailea, baino ez da. Ekidistantzia ez da inpartzialtasunaren sinonimo, inondik inora, ez Palestinan ezta Ukrainan ere.\nMariupoleko errusiarrak armada kolpistaren tanke bat eteten\nUkrainako gatazkari dagokionez, hasiera-hasieratik eta bertatik jarraitu dudan afera izanda, masa-komunikabideek edukitako jarrera oso adierazgarriak diren bi argazkitan baloratu behar dut: Alde batetik, Moldaviako gobernu neoliberalak -2009an estatu kolpe baten bidez boterera heldu zena- 2013ko azaroan Europar Batasunarekin sinatutako elkarkidetza akordioaren inguruko tratu mediatikoa; Chisinau-n, Moldaviako Alderdi Komunistaren gidaritzapean, herritarrak kaleak okupatu eta gobernuaren aurkako mobilizazio masiboak burutu zituzten. Protestek ez zuten inolako jarraipenik eduki “mundu librearen” komunikabide gehienetan. Moldaviako gobernua bere herriaren borondatearen aurka inposatutako sakeo ekonomikoaren sinadurari edota poliziaren bortizkeria eta autoritarismoari ez zitzaion inolako ohiartzun mediatikorik eman. Mass-media masiboen atentzioa Kieven zegoen jarrita, Chisinau-n bildutako manifestari kopurua proportzionalki hamar bider handiagoa bazen ere. Hau ikusita, zera baieztatu dezaket: Euromaidan mugimenduko naziek emandako estatu kolpea -eta bere justifikazioa- tratu mediatikoaren ondorio da.\nBestalde, Ukrainako ekialdeko Mariupol hirian 2013ko maiatzaren 9an izandako gertakariak daude baloratzeke; Sobietar Batasunak nazismoa garaitu zueneko urteurrenaren ospakizunetan (garaipenaren eguna) ukrainar tankeak hiria asaltatu eta 7 hildako eta 40 zauritu (kazetari bat barne) eragin bazituzten ere, ez zuten lortu jendea kikiltzea eta Mariupoleko herritarren balentria eta duintasunak argazki historiko bat utzi zigun: zibil desarmatuek ukrainar tanke bat etetea lortu zuten. Munduko komunikabide gutxik eman zuten sarraski honen berri, bai ordea 1989. urtean Tianamengo tankea etetea lortu zuen disidente txinatarrana. Lau egun lehenago 25. urteurrena betetzen zelarik, argazki historiko hura munduko egunkari guztien azalean agertu zen.\nEgun, Donbassek bizi duen gatazka militar bortitzaren kronikak, hile batzuen bueltan, albistegietara bueltatu dira. Kasualitatea ote? Donetsk eta Mariupol artean dagoen Volnovaja hirian autobus bateri egindako erasoak 20 hildakotik gora utzi zituen. Munduko komunikabide guztiek eman zuten albistea, “Kieven propaganda” zabalduz noski, eta herri milizien ardura nabarmenduz. Bertsio ofizialean arabera, autodefentsek hortik gertu zegoen ukrainar checkpoint bateri egindako erasoak gauzatu zuten sarraskia. Anatoly Shary kazetariak sare sozialetan zabaldutako bideoaren bertsioak ordea, ezbeharra ukrainarren mina MON-50 batek eragin zuela argi uzten du. Gauza asko argitzeke badaude ere, Ukrainar gobernuak ez dio egiari behar bezala ekin. Minak herri milizien erasoaren ondorioz eztanda egin zuen? Norbaitek, beldurra medio, nahi barik aktibatu al zuen? Ukrainar gobernuak nahita aktibatu zuen? Zoritxarrez, eta Malaysia Airlines MH17 hegalaldiarekin gertatu den bezala, ez dugu sekula egia ezagutuko. Zeozer ezkutatu nahian dabiltza ukrainar agintariak? Nola edo hala Charlie Hebdok sortutako “free world” olatua aprobetxatuz, Poroxenko presidenteak “Je suis Volnovaja” kanpaina autoktonoa abian jarri eta NATOren esku-hartze zuzena eskatu du.\nLaugarren belaunaldiko gerra edo gerra-mediatikoa da gerrarik eraginkorrena. Odessako gertakari latzak edota Ukrainako Aidar, Donbass edo Azov batailoi neonaziek burututako gerra-krimenak sistematikoki ezkutatuak izan ari dira gure mass-medietan. Baita ukrainar artileria Donetsk, Luhansk eta beste hirien kontra egunero eta orduro burutzen ari diren bonbardaketa kriminalak. Urtarrilean Poroxenkok (existitu ez den) su-etenari amaiera eman eta ofentsiba bortitz bat abian jartzea erabaki zuen, Donbasseko errusiar-hiztunak akabatzeko helburuarekin, garbiketa etniko bat gauzatzeko helburuarekin. Ospitaleak, eskolak eta etxebizitzak behin eta berriz erasotzen ari da ukrainar armadak, Milaka zibilen heriotza eta milioitik gora errefuxiatu eragin dituen operazio antiterrorista honetan, nazioarteko legedian debekatuta dagoen armamentua sistematikoki erabilia izaten ari da: fosforo zuria, klusterra, uragan eta bestelako misil balistikoak.\nKievetik datorren informazioaren copy & paste bat egiteko ez dago kazetaritza ikasi beharrik, horretara mugatu da kazetari askoren lana. Donbassetik kazetaritza egiten saiatu garenontzat komunikabide masiboen jarrera ulertezina eta iraingarria da, probokazio hutsa da. Guk egindako lanari errespetu falta itzela gainera. Tristea bada ere, Luhansken geundela, Europatik etorritako berri-emaile bakarrak izan ginen; Bertan izandakoak eta bertako herri sarraskituetan murgildu izan garenok badakigu, bertako biztanleen ahotik, Donbassen zer gertatzen ari den. Badakigu ze nolako babesa eta atxikimendu maila daukaten herri miliziak herriarengan eta badakigu ere Poroxenko kolpistaren hitzak ez duela jada inongo sinesgarritasunik.\n4 / 4«Aurrekoa1234


SOMOS, mundua elkartasunaren alde aldatzeko GKE elkartuak | Consumer\nSOMOS, mundua elkartasunaren alde aldatzeko GKE elkartuak\nSOMOS kanpainak 25 GKE biltzen ditu, herritarren arteko elkartasuna sustatu eta erakunde horiekin elkarlanean ari direnei eskerrak emateko.\nIrudia: SOMOS ASÍ\nGuztira 25 GKE bildu dira SOMOS kanpainan. Helburua da herritarren arteko elkartasuna sustatzea eta erakunde horiekin elkarlanean diharduten hiru milioi baino gehiagori eskerrak ematea. Hori dela eta, gaur, ekainak 8, SOMOS eguna ospatzen da. Ekimen horren bidez, herritarrak kalera aterako dira, “gauzei buelta eman eta mundu hobean bizitzeko”.\nIrudia: HORRELAKOAK GARA\nSOMOS kanpaina: 25 GKEren batasuna\nEspainiako Fundraising Elkarteko (AEFr) 25 GKEk bultzatzen dute SOMOS kanpaina. Elkartasunaren onurak titular handiei eramateko eta baikortasunez eta itxaropenez azken txokoraino eramateko ahalegina da. Erakunde handi eta txikien ahalegina da, mundu hobe bat posible dela uste dute eta egunero hori lortzeko borrokatzen dira.\nEkimen horrek elkartasunaren kultura sustatzen du, eta eskerrak ematen dizkie gure herrialdean posible egiten duten hiru milioi laguni baino gehiagori, GKEei egiten dizkieten ekarpen erregularrei esker. Baina askoz gehiago izan behar dute. Eta ez bakarrik beren laguntzarekin sostengatzen dituzten ehunka proiektuengatik, baizik eta solidarioa izateak, gainera, zoriontsuago izaten laguntzen duelako.\nGaur, ekainak 8, SOMOS lehen eguna ospatzen da, baina helburua da “urtero GKEetako bazkideei eskerrak emateko eta omenaldia egiteko ekintza hau errepikatzea”, azaldu dute erakunde antolatzaileek. Egun horretan, herritar guztiak gonbidatzen ditugu kanpainari babesa ematera eta GKEekiko konpromisoa hartzera, keinu erraz baten bidez: “gauzei buelta eman eta mundu hobean bizitzeko” arropa bat janztea. Elastikoa, jaka, zapia edo galtzak alderantziz. Denak balio du.\n“GKEetako bazkideei omenaldia egingo zaie. Animatzen zaituztegu beren lagun eta senitartekoak kontatzera, erakunderen batekin erregulartasunez lan egiten dutela, eta, hala, haiek ere kausa aukeratu eta laguntza eman dezatela”, azaldu du Carmen Gayo AEFr-eko lehendakariak.\nIkuspen handiagoa izateko, erakunde eta enpresa askok eman diote babesa ekimen honi, besteak beste, EROSKI CONSUMER. Gainera, kanpainaren web orrian, www.somosasi.org, interesa duten pertsona guztiek SOMOS kita deskarga dezakete, kanpainaren bereizgarriarekin, kartelekin eta SOMOS eguneko kamiseta egiteko txantiloiarekin.\nElkartasunaren Teoriak dioenez, munduko gainerako herrialdeetan sufrimenduaz arduratzen gara eta jarduten saiatzen gara\nKanpainaren aurretik, Elkartasunaren Teoria berresteko azterketa egin da. Haren arabera, “besteen azalean jartzeko gai gara eta sentitzen gara”. Milioi bat laguni (GKEen laguntzaile eta ez-laguntzaile) on line egindako inkesta baten bidez, 3 pertsonatik 2k bidegabekeriak eta tragediak ikusi zituztenean, estutasun handia izan zuten inkestatutakoen %43rentzat.\nBaina zifrak handiagoak dira ekintzaz galdetzean. Pertsonen %84 munduko gainerako tokietan sufrimenduaz arduratzen da eta zerbait egiten saiatzen da. Duela bi urte Haiti suntsitu zuen lurrikarak berretsi egin zuen, orduan laguntza gainezka egin baitzuen, eta laguntza-lagin ugari izan ziren, bai materialak, bai pertsonalak eta ekonomikoak. Interesa sakona da, hori bai, 10 pertsonatik 4tan baino gehiagotan; datu horrek azal lezake zergatik ez diren beti laguntza bera jasotzen arrazoi guztiak.\nBesteei laguntzeak zoriontasuna sortzen du\nBaina ekintza laguntzaile horren arrazoiak enpatia baino gehiago dira. Frogatuta dago besteei laguntzeak zoriontasun pertsonala eta kolektiboa sortzen duela. Egoera ahulean dauden pertsonei laguntzeak zoriontsu egiten du inkestatutakoen %82; aldiz, seme bat izatea bigarren zorion-arrazoia da %47rentzat eta leku exotiko batera joatea %44rentzat. Zoriontasun gutxien sortzen duten arrazoiak hauek dira: ospea lortzea (% 2), auto berri bat estreinatzea (% 2) edo txapelketa batean arrakasta izatea (% 6). Diru gehiago irabazteak zoriontsu egiten du inkestatutakoen %29.\nNorbaiti laguntzen diotenean, pertsonen %30ek dio “bizitzeko motibatzen dituen sentsazio bero eta inspiratzailea” hautematen duela. Hirutik batek dio harro dagoela, eta %23k, berriz, “arindua edo ez hain erruduna”. % 14 bakarrik sentitzen da berdin.\nHori horrela da altruismoa berezkoa delako pertsonengan. Egunero 100 euro irabaziko bagenitu, ezezagun batekin banatzeko baldintzarekin, GKEren batekin lan egiten dutenen erdiak 50 euro emango lizkioke. Horrelako erakunderen batean inoiz parte hartu ez dutenen artean, %44k diru-kopuru bera emango luke.\nKanpaina babesten duten GKEak\nEspainiako Fundraising Elkarteko (AEFr) 25 GKEren lanari eta lankidetzari esker egin da SOMOS kanpaina:\nGosearen aurkako ekintza, ACNURen Espainiako Batzordea, Aldeas Infantiles SOS, Ayuda en Acción, Cris contra el Cancer, Espainiako Gurutze Gorria, Dianova, Fontilles, ANAR Fundazioa, Haurtzaroaren aldeko Fundazioa, Josep Carreras Fundazioa, Nazioarteko Idazkaritza Ijitoa, Tomave Mundu mailako Taldea\nbazkideak elkartasuna ONG-eu


2010ko 10 cientzia berri\n2010EKO ALBISTE ZIENTIFIKO-TEKNIKO GARRANTZITSUENAK, KUTXAGUNEAREN ARABERA\nUrte-amaiera iristean, ohikoa izaten da urtean zehar gure arreta gehien erakarri duten albisteen bilduma bat egitea. Aurten ere ez dugu hutsik egin nahi, eta, gure irizpide xumearen arabera, lau talde handi daude:\n1) Bizitzaren zientziekin zerikusia dutenak. 2) Bizi-kalitate handiago baten bilaketa, gaixotasunen kontra borrokatuz eta/edo gaixotasunen ondorioak arinduz. 3) Klima-aldaketa, jasangarritasuna.\n4) Muga berriak.\nEz dago soberan gogora ekartzea gauza ziur bakarra dela huts egingo dugula. Historiak argituko du zein den 2010eko gertaera garrantzitsuena, eta ziurra da jakiten dugunean harrituta geratuko garela. Nork esango zion Lady Ada Lovelace-ri «programazio-lengoaia» bat egiteko ideia hura XIX. mendeko gertaera garrantzitsuenetako bat izango zela!?\n1.-Zelula helduak berriro programatzea. Biologia tradizionalak erakutsi zuen zelula ama helduak espezialistak zirela, eta mota bereko zelulatan soilik bikoiztu zitezkeela. Baina, urteen joanean, ideia horrek indarra galdu du pixkanaka-pixkanaka.Zelula amak berriro programatzea lortu dugu, eta, hala, haien zertarakoa ez da aurrez zehaztua. Hau da, zelula ama neuronalek neuronak soilik sortzen dituzte eta azaleko zelula amek azala soilik sortzen dute.\nBaina, urteen joanean, ideia horrek indarra galdu du pixkanaka-pixkanaka. Zelula amak berriro programatzea lortu dugu, eta, hala, haien zertarakoa ez da aurrez zehaztua. Alegia, mota bateko zelula bat beste mota bateko zelula bihur daiteke; adibidez, zelula neuronal bat bihotzeko zelula muskular bilaka daiteke.Hori lortzeko, hasteko, lau gene gehitu zitzaizkien berriro programatu nahi ziren zelulei; gerora, ordea, ikusi zen aurretiaz zeuden geneei informazioa gehituta soilik ere egin zitekeela.\n2010ean, beste urratsa bat egin da: RNA sintetikoa erantsiz programatu da zelula berriro. Horri esker, prozedura askoz azkarragoa da, eta seguruagoa izan daiteke. Kaltetutako organoak leheneratzeko bide berri bat ireki da. Baina garrantzitsuena ez da RNAren teknika berria. Gure ustez, funtsezkoena da hesi ugari bota direla, eta, horri esker, datorren urtea oso emankorra izango dela zientziaren eremu horretan.\n2010ean, Craig Venter-ek —aspaldiko ezaguna zen, giza genoma sekuentziatu zuten taldeetako bat zuzendu baitzuen— albiste harrigarri bat eman zigun, genoma sintetikoa zuen zelula bat sortu zuela esan baitzuen.\nGenoma hori zelulan txertatu, eta zelulak berriro funtzionatu zuen. Egia esan, zelula ez zen erabat sintetikoa; izan ere, zelularen egitura guztiak, genoma izan ezik, aurretiaz zegoen bakterio batenak ziren. Baina albistea oso da garrantzitsua; izan ere, lehen aldiz lortu da ordenagailuaren memorian soilik zegoen izaki bizidun baten genoma oso bat egiazko genoma bihurtzea, eta bakterio batean sartu eta funtzionatzea.\nZelula batean nahi ditugun aldaketak egiteko bidea zabalik dago. Ordenagailuan aldatu —tekleatuz—, eta, ondoren, sintetizatu egiten da. Nahikoa da ordenagailu batean letra batzuk aldatzea haiek funtzio desberdinak izateko izaki bizidun batean. Ez al da harrigarria?\nUrte luzeetan, zalantza izan da neanderthalak gurekin hibridatu ote ziren ala ez. Zalantza argitu da jada. Hibridatu egin ziren, eta datuek adierazten dute hori Ekialde Ertainean gertatu zela.<Gizakion zati handi batek —europarrok, besteak beste—neanderthalen geneen % 2 ditugu.\nBizi-kalitate handiago baten bilaketa, gaixotasunen kontra borrokatuz eta/edo gaixotasunen ondorioak arinduz.\n4.-Malariaren aurkako borroka\n2010. urteak malariaren aurkako borrokari buruzko bi albiste on utzi dizkigu. Lehenengoa da gaixotasun hori igortzen duen parasitoaren aurrean immunea den eltxo bat sortu izana, ezin baitu gaixotasun hori igorri. Oraindik ere oso eltxo sentibera da, ezin baita ingurune naturaletan bizi. Dena den, asmoa da malaria-eremuetan bizi direnak baino gogorrago egitea, haiekin lehiatu ahal izateko, eta eremu horietan askatzea; hala, intsektu berri horiek gaixotasun hori sortzen dutenen txoko ekologikoa betetzea eta hura murriztea lortu nahi da.\nBeste albistea da eltxoen mugimendua hauteman eta hegan ari diren bitartean erretzen dituzten bi laser izpi botatzen dituen aparatu merke bat. Eltxo-sarearen osagarri on bat da. Eltxo-sareek gauez ziztatzea eragozten dute, baina handik ateraz gero —komunera joateko, adibidez—, babesik gabe geratzen gara. Laser-aparatuak, ordea, logelako eltxoak hiltzen ditu. Garrantzitsuena da oso merkea dela. 5.-Exoeskeletoak.\n2010. urtean, heldutasunera iritsi dira exoeskeletoak; gorputzaren kanpotik jartzen diren egitura robotikoak baizik ez dira (horregatik exo aurrizkia), eta gure gaitasunak areagotzen dituzte. Militarren munduan aurkeztu dira; esku batean eramaten den «janzki» bat segundo gutxitan jantz daiteke, eta soldaduek 90 kiloko zama bat eraman dezakete korrika eta saltoka dabiltzan bitartean. Medikuntzako protesietan ere erabili da: paralisiak dituzten pertsona batzuek gurpil-aulkia utzi dute, eta oinez hasi dira. Hori ez da berria. Berritasuna da heldutasunera iritsi dela. Itxarotekoa da 2011. urtean prezioek behera egingo dutela nabarmen.\n6.-Laborategian fabrikatutako birikak.\n2010ean, birika organo konplexua fabrikatzea lortu zen laborategian. Arratoi baten birikak hartu, eta zelula guztiak kendu zitzaizkien. Azkenean, kolagenozko «txantiloi» bat geratu zen. Zelula amak erantsi, eta hartzidura-ontzi batean sartu ziren; han, xehetasun handiz simulatu ziren arratoi baten biriken baldintzak. Emaitza izan zen airea arnasteko eta botatzeko funtzioen % 95 betetzen zituen birika berri bat. Kontuan izan behar da zelula amak arratoi hartzailearenak zirela, eta, beraz, ez zegoela baztertzeko arriskurik. Azkar heltzen ari den organoak leheneratzeko bide berri bat da.\n2010ean asko garatutako beste bide bat 3-D bio-inprimagailuena izan zen. Inprimagailu horiek organo eta egitura batzuk «inprimatzen» dituzte; adibidez, arteriak edo maskuriak.\n2010ean, klima-aldaketa erreala dela eta haren jatorri posibleena erregai fosilak erretzea dela baieztatzen duten milaka datu lortu dira berriro.\nHala ere, zerbait harrigarria gertatu da: aurten modu beldurgarrian zabaldu dira klima-aldaketan «sinesten» ez duten pertsonen mugimenduak.\nLarriena ez da sinestea edo ez sinestea; arazoa da sinesten ez bada ez dela ezer egiten hori ekiditeko, eta, gure ustez, une kritikoan gaude: gure etorkizuneko ongizatea egun egiten dugunaren mende dago nabarmen.\n2010ean, azken fasean sartu zen Gemasol eguzki-zentral termikoaren eraikuntza. 120 m2-ko azalerako 2.600 heliostatok baino gehiagok argia dorre baten goialdean metatzen dute, eta dorre horretan gatz urtuak daude (% 60 sodio nitratoa da, eta % 40, potasio nitratoa).\nGatz beroak zilindro handi batean biltegiratzen dira, 500 ºC-tik gorako tenperaturan. Gatz bero horietatik abiatuta, eta bero-trukagailu baten bidez, ur-lurruna sortzen da, eta, ur-lurrun horrek turbinak mugitzen ditu, elektrizitatea sortzeko.\nBerrikuntza da gatzak dorrearen goialdera eramatea, han berotzeko eta bi andel handitan biltegiratzeko —batean gatz beroak eta bestean «hotzak»”—. Hala, hamabost orduz elektrizitatea sor daiteke eguzkirik izan gabe.\nUdan eguneko hogeita lau orduetan sortzen du elektrizitatea; neguan ez, ordea. Ez da energia egun osoa zehar sortzen duen sistema bat, baina hurbiltzen ari gara.\n9.-CERNen Genevako Hadroi Talkagailu Handiak martxan jarraitu du;\nDatu-gigabyte ugari lortu dira, eta orain aztertzen ari dira. Protoiekin egindako talka-esperimentuak amaitu ondoren, berunezko ioien arteko talkei ekin zitzaien. Datuak sakon aztertu behar diren arren, dagoeneko agertu da lehenengo sorpresa: fisikari gehienek uste zuten unibertsoaren lehenengo uneetan hark gas moduan jardun zuela, baina datuek adierazten dute hori ez dela egia, likido moduan jardun zuela egiaz. Baina ez da hori LHC azeleragailuaren datuen azterketak ekarri duen sorpresa bakarra. Askok itxaroten duen gauza bat da frogatzea grabitatea Hibbs bosoi moduan ezagutzen den partikulak sortzen duela. Beste batzuek, ordea, teoria hori faltsua dela frogatzea itxaroten dute, eta aurkituko dena “neutralinoa” izatea, horrek frogatuko bailuke zuzena dela beste simetria bat egotea; horregatik deritzo SUSY (supersimetria) teoria horri. Ea 2011n askoz gehiago jakiten dugun Hibbs edo Susy teoriei buruz. Guk hau esatea lotsagabekeria galanta bada ere, gogokoago dugu Susy.\n10.-Hiri handietan beren kasa ibiltzen diren autoak.\nHiri handietan beren kasa ibiltzen diren autoak duela urte gutxi batzuetatik daude, baina Google enpresak guztiok harritu gintuen adierazi zuenean zazpi auto izan zituela 220.000 kilometro baino gehiago egiten Kaliforniako hiri eta errepideetan, baita San Franciscon ere. Urrats garrantzitsua izan zen kualitatiboki, jada ez baitzen prototipo esperimental bat ingurune kontrolatu batean, baizik eta zazpi auto beren kabuz funtzionatzen planetako leku zailenetako batzuetan. Bakarrik ibiltzen diren eta istripuak saihesten dituzten autoak gero eta gertuago daude.\nEstas en: Eureka! 2.0 Dibulgazioa mediotan Zientzia berriak 2010 urteko Zientzia berriak


EZ GAUDE BAKARRIK - ISF Euskadi\nYou are here: Home1 / El Salvador2 / EZ GAUDE BAKARRIK\n14 abendua, 2020 /in El Salvador /by Mugarik Gabeko Ingeniaritza\nBizitzaren aldeko defentsa, bizitzaren apustu kolektibotik\nEz gaude bakarrik. Dokumentalaren izenburua da, baina baita Maria Aizpuruk eta Marta Rivasek ondorengo solasaldian helarazi nahi izan ziguten ideia ere. Giza eskubideen defendatzaileek jasaten duten indarkeria eta giza eskubideen urraketa ez dira kasu isolatuak, eta horregatik dira funtsezkoak sareak eta kolektibitateak, ez gaudelako bakarrik.\nBerta Caceresen heriotzaren ondoren argitaratu zen dokumentala, eta ordutik beste defendatzaile asko hil dituzte Erdialdeko Amerikan. Azkena, azaroaren 24an, OFRANEHko lagun garifuna.\nEl Salvadorko indarkeria sexistari buruzko datuak kezkagarriak dira. Aurten, 10 eta 14 urte bitarteko 379 neska haurdun geratu dira eta 84 feminizidio izan dira. Garairik gogorrena apirila eta abuztua bitartean izan zen, derrigorrezko berrogeialdian, non 56 feminizidio gertatu ziren. Etxeak ez ziren leku seguruak, emakume asko 24 orduz egon baitziren erasotzailearekin eta hiltzaile potentzialarekin zuzeneko kontaktuan, eta hori ez zen kontuan hartu.\nEra berean, azken urteetan defendatzaileen eta, oro har, emakumeen ziberjazarpenak hartu du protagonismoa. El Salvadorreko Defendatzaileen sarean 13 ziberjazarpen kasu eta 11 eraso digital erregistratu dira.\nEgoera horren aurrean, prentsa-askatasunak izen ona galtzen du etengabe, eta gobernu batek iruzur politiko bat egiten du, zeinak ziurtatzen baitu hilketak jaitsi egiten ari direla kazetari batzuek gobernu hori pandillekin negoziatzen ari dela (denek egin duten bezala) frogatzen duten bitartean, hauteskunde-helburuak direla medio.\nEgoera horiei guztiei aurre egiten dien eskualde batean, nork defendatzen du nor? Nola bermatzen dugu emakumeok borroka honetan bakarrik ez egotea?\nFuntsezko puntuetako bat identitatearekiko, lurraldearekiko, lotura da, gure borrokan erlazio horri heldu ahal izateko. Halaber, komunitateen barruan autoezagutza sustatzea (nahiz eta bi ahoko arma izan, etsaiari begira jartzea eskatzen duelako). Baita ere, komunitateetan jakinduria berreskuratzea: Puiaren erresistentzia baketsua Guatemalan, zapatistak Mexikon… Bizitzaren defentsa egitea, bizitzaren aldeko apustu kolektibo batetik abiatuta eta sareak ahunduz, tokikoa gaindituz eta eskualdekoa eta nazioartekoa izatera igaroaraziz. Besteak egiten duenari adi egotea. Helburu horrekin sortu zen Defendatzaileen Erdialdeko Amerikako Ekimena, eta horri esker baiezta dezakegu ez gaudela bakarrik.\nTags: emakume defendatzaileak, Giza eskubideak\nhttps://euskadi.isf.es/wp-content/uploads/sites/31/2020/12/imatge.png 768 1366 Mugarik Gabeko Ingeniaritza https://euskadi.isf.es/wp-content/uploads/sites/31/2016/03/0_3-300x88.jpg Mugarik Gabeko Ingeniaritza2020-12-14 13:08:222020-12-14 13:19:29EZ GAUDE BAKARRIK\nHezkuntza-popularra eta ikerketa ekintza Ikerketa metodologia feministetarantz aurrera egitea


Zaldibiako festak ate joka ditugu!\nKultura batzordea BANDOAK\nHemen duzue jaietako egitaraua eta agurra.\nEskola ondoko aparkalekuan ezingo da aparkatu, urriaren 4 eta 14ean\nUrtero bezala, jaietako barrakak muntatu eta desmuntatzeko lanak errazte aldera, ezingo da ibilgailurik aparkatu eskola eremuan zehazturiko egunetan.\nAzken orduko jakinarazpena\nAzken orduko oharra\nGaur eguerdian Zaldibiako udal langileak egin duten batzarraren ondoren, grebarekin bat egitea erabaki dutela jakinarazi digute.\nMurrizketen aurrean greba orokorra\nIrailaren 26 asteazkena GREBA OROKORRA\nZaldibiako Udal gobernuak bat egiten du Euskal Herriko sindikatuek irailaren 26rako deituriko greba deialdiarekin\nJaietarako herri zaintza burutzeko izena ematea zabalik\nIzen emate taula.\nIrailaren 13an adostu bezala, aurtengo jaietan herri zaintza auzolanean antolatzeko izen emateko epea zabalik dago.\nAimad Bonziane saria jasotzen.\nSanturtzin bizi den Aimad Bonziane izan da lehena zazpi kilometroak burutzen, 22.18 minutuko denborarekin.\nHerritarrekin ekimena irailaren 19an Beasainen burutuko da\nGipuzkoa berria Beasainen\nEskualdeen egoeraz eta Gipuzkoako Diputazioaren asmoez hitz egiteko bilera irekiak burutuko dira Igartza jauregian. Foru Aldundiaren ordezkaritza batek parte hartuko du Martin Garitano buru duela.\nZaldibiako II. Txirrindulari Sari Nagusia irailaren 23an ospatuko da\nKultura batzordea Kultura\nZaldibiako Udalak lagundua\n2012ko irailaren 23an goizeko 10:00etatik aurrera, Zaldibiko II.Txirrindulari Sari Nagusia ospatuko da Zaldibian. Euskaldun tornerorako baliagarri izango den froga izango da Elite eta sub-23 mailakoa.\nUdalak herri batzarra deitu du datorren ostegunerako\nUdal batzar bateko irudia\nUdalak herri batzarra antolatu du pasa den urteko jaietan gertaturikoa errepikatu ez dadin.\nBatzarrean aurkeztuko dute proposamena.\n« Aurrekoak 1 2 3 ... 27 28 29 30 31 ... 33 34 35 Hurrengoak »


Deitua izanik Lanaren Nazioarteko Erakundearen Administrazio Kontseiluak Genevan egiteko, eta hiri horretan bilduta 1999ko ekainaren 1ean, laurogeita zazpigarren bileran;\nKontuan harturikhaurren lan modurik makurrenak debekatu eta ezabatzeko instrumentu berriak sortu behar direla, horixe baita nazio eta nazioarteko mailako ekintzaren lehentasunik nagusiena, nazioarteko lankidetza eta laguntza barne, 1973ko lanean hasteko gutxieneko adinari buruzko Hitzarmena eta Gomendioa, haurren lanari buruzko oinarrizko instrumentu izaten jarraitzen dutenak;\nKontuan harturik haurren lan modurik makurrenak eraginkortasunez ezabatzeko berehalako ekintza orokorra beharrezkoa dela, eta horren barruan direla, doako oinarrizko hezkuntzaren garrantzia, horrelako lanetan ari diren haur guztiak halako lan modurik guztietatik askatzeko eginbeharra eta euren birgaikuntza eta birgizarteratzea ziurtatzea, eta aldi berean, euren familien beharrizanen ardura ere izatea,\nGogoratuz haurren lana ezabatzeari buruzko erabakia, 1996an egin zen Lanaren Nazioarteko Erakundearen 83. bileran onetsia; Aitortuz haurren lana, neurri handi batean, txirotasunaren ondoriozko dela, eta epe luzerako konponbidea gizarte-aurrerapenerako ekonomia-hazkunde iraunkor batean dagoela, bereziki, pobrezia gutxitzera eta heziketa unibertsalera zuzendua;\nGogoratuz 1989ko azaroaren 20an Nazio Batuen Biltzar Orokorrak onetsitako Haurren eskubideei buruzko Konbentzioa;\nGogoratuz Lanaren Nazioarteko Erakundearen Adierazpena, laneko oinarrizko eskubide eta printzipioei eta horien jarraipenari buruzkoa, Lanaren Nazioarteko Konferentziak 1998an egindako 86. bileran onetsia;\nGogoratuz haurren lan modurik makurrenetariko batzuk nazioarteko beste instrumentu batzuen xede direla, bereziki, 1930ko Hitzarmena, derrigortutako lanari buruzkoa, eta 1956ko Nazio Batuen Hitzarmen osagarria, esklabotza, esklaboen salerosketa eta esklabotzaren antzeko instituzio eta jardueren ezabatzeari buruzkoa;\nOnetsi ondoren hainbat proposamen, haurren lanari buruzkoak, horixe baita bileraren aztergaien laugarren puntua , eta\nOnetsi ondoren proposamen horiek nazioarteko hitzarmen forma izan dezaten zehazturik,\nmila bederatziehun eta laurogeita hemeretziko ekainaren 17ko datarekin, ondorengo Hitzarmena onesten du, haurren lan modurik makurrenei buruzko Hitzarmena (1999) izendazio pean aipatua izan daitekeena:\nHitzarmen hau berresten duen estatu kide orok haurren lan modurik makurrenen debekua eta ezabaketa lortzeko berehalako neurri eragingarriak hartu beharko ditu presa-izaerarekin .\nHitzarmen honen ondorioetarako, “haur” berbak 18 urtetik beherako pertsona guztiak izendatzen ditu.\nHitzarmen honen ondoreetarako, “lan modurik makurrenak” esamoldeak bere baitan hartzen ditu:\na) esklabotza modu guztiak edo esklabotzaren antzeko eginerak, esaterako, haurren salerosketa eta trafikoa, zorrengatiko joputza eta jopu egoera, eta derrigorrezko edo nahitaezko lana, barne hartuta haurrak derrigor erreklutatzea gatazka armatuetan erabiltzeko,\nb) prostituziorako, pornografia ekoizteko edo pornografia jardueretarako haurrak erabiltzea, erreklutatzea edo haurrak eskaintzea;\nc) haurrak erabiltzea, erreklutatzea edo eskaintzea legez kanpoko egintzak gauzatzeko, bereziki sorgorgarrien ekoizpen eta trafikorako, nazioarteko hitzarmenetan zehazten den bezala, eta\nd) lanak duen izaeragatik edo hori gauzatzeko baldintzengatik, gerta daitekeenean haurren osasuna, segurtasuna edo moraltasuna kaltetua izatea.\n1. 3,d) artikuluan aipatzen diren lan motak nazio legeriak edo agintari eskudunek zehaztu beharko dituzte, enplegatzaileen erakundeak eta langile interesatuak kontsultatu eta gero eta gai horri buruzko nazioarteko arauak kontuan izanda, bereziki, haurren lan modurik makurrenei buruzko Gomendioaren 3 eta 4. paragrafoak, 1999.\n2. Agintari eskudunak, enplegatzaileen erakundeak eta langile interesatuak kontsultatu eta gero, artikulu honen 1. paragrafoaren arabera zehaztutako lan motak non egiten diren zehaztu beharko du.\n3. Aldian-aldian aztertu beharko da, eta beharrezko den kasuan berrikusi ere, artikulu honen 1. paragrafoaren arabera zehaztutako lan moten zerrenda enplegatzaileen erakundeei eta langile interesatuei kontsulta eginez.\nEstatu kide orok, enplegatzaileen erakundeei eta langile interesatuei kontsulta egin ondoren, Hitzarmen hau gauzatuko duten xedapenen aplikazioa ikuskatzeko mekanismo egokiak ezarri edo izendatu beharko ditu.\n1. Estatu kide orok, lehentasunezko neurri gisa, haurren lan modurik makurrenak ezabatzeko ekintza-programak prestatu eta aurrera eraman beharko ditu.\n2. Aipatu ekintza-programa horiek gobernu erakunde eskudunekin eta enplegatzaile eta langileen erakundeekin kontsultatuz prestatu eta jarri beharko dira abian, beste talde interesatu batzuen iritziak kontuan hartuz, halakoa beharrezkoa denean.\n1. Estatu kide orok, Hitzarmen hau betetzeko xedapenak eragingarritasunez ezarri eta beteko direla bermatzeko beharrezko diren neurri guztiak hartu beharko ditu, zigor zehapenak ezarri eta aplikatzea barne, edo, halakoa beharrezkoa denean, beste mota bateko zehapenak ere.\n2. Estatu kide orok, haurren lana ezabatzeko hezkuntzak duen garrantzia kontuan izanda, neurri eragingarriak hartu beharko ditu, epe zehatz batean eta ondorengo helburuekin:\na) haurrak eurentzako lan modurik makurrenak direnetan aritzeko debekua ezartzea:\nb) haurrak eurentzako lan modurik makurrenak direnetatik askatzeko beharrezko laguntza ematea, zuzenekoa eta egokia, eta horien birgaikuntza eta gizarteratzea ziurtatzea;\nc) eurentzako lan modurik makurrenak direnetatik askatuak izan diren haur guztiei doako oinarrizko hezkuntzan sartzeko aukera ziurtatzea eta, egingarria eta egokia denean, baita lanbide heziketan ere;\nd) bereziki arriskupean diren haurrak identifikatu eta beraiekin zuzenean harremanetan jartzea, eta\ne) neskatoen egoera berezia kontuan izatea.\n3. Estatu kide orok, Hitzarmen hau gauzatzeko xedapenen aplikaziorako agintari eskuduna izendatu beharko du.\nKideek elkarri laguntza emateko neurri egokiak hartu beharko dituzte, Hitzarmen honetako xedapenak aplikatzeko lankidetza zabalagoaren bidez edota nazioarteko laguntzaren bidez, barne hartuta gizarte eta ekonomia garapenerako laguntza, pobrezia ezabatzeko egitarauak eta heziketa unibertsala.


Zerbitzu eta bizimodua bileraren programa. 2018ko otsailaren 26-martxoaren 4\nKristauon zerbitzu eta bizimodua. Lan-koadernoa | 2018(e)ko otsaila\nARGITALPENAREN HIZKUNTZA Abbey Abua Abuiera Acholiera Adjera Afrikaans Aimara Akha Albaniera Aleman Alemaniar zeinu hizkuntza Altai Aluera Amharera Arabiera Armeniera Armeniera (mendebaldea) Assamera Ateso Attiera Aukanera Azerbaijanera Azerbaijanera (Zirilikoa) Bambara Baoule Bashkirera Bassa (Kamerun) Batak (Simalungun) Batakera (Karo) Batakera (Toba) Behe alemana Bembera Bengalera Biak Bikolera Binea-Bissauko kreolera Birmaniera Bislama Boulou Brasildar zeinu hizkuntza Bulgariar Bété Cabo Verdeko kriolera Cebuera Changana (Mozambike) Chavacanoa Chin (Hakha) Chitonga (Malawi) Chitonga (Zinbabue) Chokwe Cholera Chuabo Chuukese Chuvashera Cinamwanga Cinyanja Damara Dangmeera Daniera Dayak Ngaju Digoera Drehu Dualera Edoera Efikera Errumaniera Errusiera Esan Eslovakiera Esloveniera Estoniera Euskara Eweera Faroeera Fijiera Finlandiar zeinu hizkuntza Finlandiera Fon Frantsesa Gaera Galesa Galiziera Garifunera Gaztelania Georgiera Gokana Greziera Groenlandiera Guaraniera Gujaratera Gun Guéré Haitiko kreolera Hausa Hebreera Hererera Hiligaynon Hindi Hiri Motu Hmong (Zuria) Hungariera Iban Ibanagera Ibinda Idomera Igboera Igede Ijitoera (Grezia, Hegoaldekoa ) Ijitoera (Mazedonia) Ijitoera (Mazedonia) Zirilikoa Ijitoera (Serbia) Iloko Indonesiera Ingelesa Islandiera Isoko Italiera Japoniera Javera Jingpoera Jula Kabiyeera Kannadera Karenera (S'gaw) Katalan Kazakhera Khana Khmerera Kicheera Kikamba Kikaonde Kikongo Kikuyuera Kiluba Kimbundu Kinyaruanda Kipende Kirgizera Kiribatiera Kirundi Kisiera Kisonge Kongo Konkaniera (Latindar) Koreera Kreolera, Belizekoa Krioera Kroaziera Kurmanji kurduera Kurmanji kurduera (Zirilikoa) Kwangali Kwanyama Kyangonde Lahu Laosera Lenje Letoniera Lhukonzo Lingalera Lituaniera Lomwe Loziera Luganda Lundera Luoera Luvaleera Makhuwa Malayalamera Malaysiera Malgaxe Maltera Mambwe-Lungu Mamera Mapudungun Marathera Marshallera Mauriziko kreolera Maya Mazatec (Huautla) Mazedoniera Mbunda Mendeera Mingreliera Mixeera (Ipar-erdialdekoa) Mixtekera (Guerrero) Mizo Mongoliera Moore Motu Nahuatlera (Erdialdekoa) Nahuatlera (Guerrero) Nahuatlera (Huasteca) Nahuatlera (Puebla iparraldekoa) Navajo Ndauera Ndebeleera Ndebeleera (Zimbabwe) Ndonga Nederlandera Nepalera Ngabere Ngangela Nias Nigeriako Pidgina Niuera Norvegiera Nsenga Nyaneka Nyungweera Nzema Odiera Okpe Oromoera Ossetiera Otetela Otomiera (Mezquital Harana) Pangasinanera Papiamento (Curaçao) Pediera Persiera Pidgina (kamerun) Poloniera Ponapean Portugesa (Brasil) Portugesa (Portugal) Punjabera Qeqchiera Quechuera (Ancash) Quechuera (Ayacucho) Quechuera (Bolivia) Quechuera (Chimborazo) Quechuera (Cuzco) Quechuera (Imbabura) Rarotongan Runyankore Rutoro Samoera Sangir Sangoera Saramaccan Senera Sepulana Serbiera (Latindar) Serbiera (Zirilikoa) Seychelleako kreolera Shonera Sidamo Sinhala Solomoneko pidgina Sothoera (Hegoafrika) Sothoera (Lesotho) Sranantongo Suediera Sundera Swahili Swahili (Kongo) Swatiera Tagalo Tahitiera Tajikera Tamilera Tandroy Tankarana Tarahumarera (Erdialdekoa) Tarascan Tatarera Teluguera Tetum Dili Thailandiera Tigrinyera Tivera Tlapanec Tojolabalera Tok Pisin Tongera Tongera Totonakera Tshiluba Tshwa Tsongera Tswanera Tumbukera Turkiera Turkmeniera Tuvaluera Twi Txekiera Txewera Txinera cantonera (sinplifikatua) Txinera cantonera (tradizionala) Txinera mandarinera (sinplifikatua) Txinera mandarinera (tradizionala) Tzeltalera Tzotzilera Uighurera (Zirilikoa) Ukrainera Umbundu Urdu Urhoboera Uruund Uzbekera Uzbekera (Latindar) Valentziera Vendera Venezuelar zeinu hizkuntza Vezo Vietnamera Wallisian Waray-Waray Wayuunaiki Wolaita Xhosera Yacouba Yaoera Yorubera Zande Zapotekera (Istmo) Zapotekera (Lachiguiri) Zuluera kurmanji Kurduera (Kaukasoa)\nOtsailak 26-martxoak 4\n52. kanta eta otoitza\n«Saihestu zeure burua eta besteak galbidean jartzea»: (10 min)\nMt 18:6, 7. Ez genuke besteentzako oztopo izan behar hauek «galbidean» jarriz (Mt 18:6, 7ko «una piedra de molino como la que el asno hace girar», «tropiezos» nwtsty ikasketarako oharrak eta «Piedra de molino», «Piedra superior y piedra inferior» multimedia).\nMt 18:8, 9. Galbidean jar gaitzakeen edozer baztertu behar genuke (Mt 18:9ko «Gehena» nwtsty ikasketarako oharra).\nMt 18:10. Jehobak badaki besteak galbidean jarri ditugun edo ez (Mt 18:10eko «contemplan el rostro de mi Padre» nwtsty ikasketarako oharra; w10-S 11/1 16).\nMt 18:21, 22. Zenbat aldiz egon behar ginateke gure anai-arrebei barkatzeko prest? (Mt 18:22ko «setenta y siete veces» nwtsty ikasketarako oharra)\nMt 19:7. Zein zen dibortzio-agiriaren helburua? (Mt 19:7ko «certificado de despedida» nwtsty ikasketarako oharra eta «Certificado de divorcio» multimedia)\nBiblia-irakurketa: Mt 18:18-35 (4 min gehienez)\nBigarren bisita: Erabili elkarrizketa eredua. (3 min gehienez)\nHirugarren bisita: Aukeratu bertset bat eta eskaini Biblia aztertzeko argitalpen bat. (3 min gehienez)\nBiblia-ikastaroa: bh 25-26 ¶18-20. Erakutsi nola ukitu daitekeen bihotza. (6 min gehienez)\nEz eman inori okerrerako biderik (2 Ko 6:3): Ikusi bideoa. (9 min)\nMartxoaren 3an hasiko den Oroitzapenerako kanpaina: 2016ko otsaileko Zerbitzu eta bizimodua lan-koadernoaren 8. orrialdeko «Gonbidatu jende guztia Oroitzapenera!» artikuluan oinarritutako hitzaldia. Banatu Oroitzapenerako gonbidapen bana entzulegoari eta bere edukia berrikusi. Azpimarratu «Nor da Jesu Kristo benetan?» hitzaldi berezia 2018ko martxoaren 19ko astean izango dela. Oroitzapenarekiko ikusmina piztuko du honek. Azaldu kongregazioak nola antolatu duen eremuko predikatze-lana. (6 min)\nKongregazioko biblia-ikasketa: jy-S 10 kap. eta «Ocasiones felices» taula (30 min)\nPartekatu Partekatu Otsailak 26-martxoak 4\n2018ko otsailaren 26-martxoaren 4ko Kristauon zerbitzu eta bizimoduaren programa\nALTXORRAK JAINKOAREN HITZEAN Garia eta olo gaiztoaren parabola\nKRISTAUON BIZIMODUA Erreinuari buruzko parabolek guretzako duten esanahia\nALTXORRAK JAINKOAREN HITZEAN Gutxi batzuen eskutik asko elikatu\nKRISTAUON BIZIMODUA «Ohoratu aita-amak»\nALTXORRAK JAINKOAREN HITZEAN Noren pentsamenduak dituzu gogoan?\nKRISTAUON BIZIMODUA Hobetu predikatze-lanerako gaitasunak: Egin galderak trebetasunez\nALTXORRAK JAINKOAREN HITZEAN Saihestu zeure burua eta besteak galbidean jartzea\nTestua Argitalpenak jaisteko aukerak KRISTAUON ZERBITZU ETA BIZIMODUA. LAN-KOADERNOA 2018(e)ko otsaila\nPartekatu Partekatu KRISTAUON ZERBITZU ETA BIZIMODUA. LAN-KOADERNOA 2018(e)ko otsaila\nKRISTAUON ZERBITZU ETA BIZIMODUA. LAN-KOADERNOA 2018(e)ko otsaila


Arrasatek ditu EAEn hilgarritasun tasa altuenetakoa eta intzidentzia tasa altuena | Mondraberri Arrasateko Ataria\nHasiera Albisteak Arrasatek ditu EAEn hilgarritasun tasa altuenetakoa eta intzidentzia tasa altuena\nArrasatek ditu EAEn hilgarritasun tasa altuenetakoa eta intzidentzia tasa altuena\nOfizialki 49 arrasatear hil dira koronabirusak jota, azaroaren 26ra arte. Gainera, gure herriak 1.532,32ko inzidentzia tasa dauka, eta EAEko beste udalerri batek ere ez du 1.000ko langa gainditzen.\nUrriaren erdialdera arte Arrasateko 40 lagun hil ziren Covid-19ak jota, eta orain arteko azken datuen arabera, hau da, azaroaren 26ra arte, 49 arrasatear zendu dira.\nGaur egun 3’5eko hilgarritasun tasa dugu, eta tasa hain altua duen 20.000 biztanle baino gehiagoko udalerri bakarra gara, Sestao izan ezik.\nIzan ere, azaroaren 26ra arteko datu ofizialen arabera, Covid-19an positibo emandako 1.414 arrasatearretatik 49 zendu ziren.\nHorretan zerikusi zuzena du Arrasateko intzidentzia tasa oso altua izateak, egun Euskal Autonomia Erkidegoko udalerri guztietatik altuena dugu, txarrena: 1.532 kasu 100.000 biztanleko. Eibar da bigarren 906’56ko tasarekin eta hirugarren Bergara 859’77.\nDebagoiena ez da Gipuzkoa 2020-12-02 At 20:24\nKasualitatea da Bergara, Arrasate, Oñati… EAE-ko tasa altueneko herriak izatea? Ez gara besteak baino arduragabeagoaak izan. Gauza da baheketak duela hilabete dexente hasi zituztela eta Debagoiena azkenak izan garela, nahiz eta arrasate aspaldi zebilen tasa oso altuekin… baina arrasaten baheketa egin baino lehen, beste herri askotan bigarren eta hirugarren baheketak egiten hasi ziren, debagoiena guztiz bazterturik utziz.. badakigu zenbat maite gaituzten gipuzkoan eta EAEn. Azkenak kontuan hartzen eta azkenak izango gara irtetzen, noski!\nTerrazaaa 2020-12-02 At 20:34\nBitartean denok terrazei itxaroten… Made in mondra.\nJaime 2020-12-03 At 08:53\nNon dago gure herriko alkatea?\nEAEko koronabirus inzidentzia tasarik handienak ditugu gurean. Hau kontu oso larria da.\nEz da alkatearen errua, baina bada bere erantzunkizuna, ahal duen guztia egitea, ahal duen guztietan azalpenak ematea eta publikoki aurpegia ematea. Beste askotan merituak ipintzeko astero argazki pare baten agertu den bezala, oraingoan astero behar dugu herritarrak lasaitzen, baina batez ere, herritarrak arduraz jokatzera deitzen, herrian gertatzen denaz lehen pertsonan informatzen. Edo obrak inauguratzeko eta alderdikeriaz euskeraren inguruko bandoak ipintzeko bakarrik daukagu alkatea?\nEman aurpegia eta egin zure lana, herriko ordezkari nagusia zara eta.\nAntton 2020-12-03 At 10:59\nHaurreko komentarioari. Alkateak ezan behar dautzu zer egin behar dezun? Hain itxu ta gor zaude hainbeste bider irrati ta telebistan sendagille arduradunak esaten dituenarekin?\nAla alkatearen errua ote da?\nBestalde,Debagoienan egon daiteken tasa altuenarekin izandaiteke gende asko datorrelako kanpotik,bai langilleak eta ikasleak,eta baita ez ditugulako arauak ongi betetzen.\nJaime 2020-12-03 At 12:10\nBa bai, ez legoke gaizki alkateak berriz gogoraraztea neurriak. Herriko zein zerbitzu eta gune irakita edota itxita dauden informatzea, lehen pertsonan, bai. Hori baino eginkizun garrantzitsuagorik ez diot aurreikusten. Perfil bajuko alkatea balitz, beti lanean eta ixilik… baina urteak daramatza argazki guztietan agertzen eta orain ez da inondik inora ageri. Munarreko ur txorroten parkea irauguratzea koronabisurak herrian duen inzidentziaz zuzenean informatzea baino garrantzitsuagoa iruditzen al zaizu Antton?\nDebagoiena ez da Gipuzkoa 2020-12-03 At 11:58\nAntton… Errua gurea da? Ba nik faltan bota dut duela hilabete terdi gure herriko alkatearen partetik arrasaten baheketak egiteko eskakizuna egitea. Begiratu duela hilabeteko osakidetzako datuak, publikoak dira: arrasate topera zegien… Karo… Ze alderdik gobernatzen du Gipuzkoa? Ze alderdik gobernatzen du EAE? Zergatik ez da inoiz publikoki kexatu? Argi dago hemen arrasatear eta debagoienak defendatu ordez hobe dela ixilik geratu eta alderdian arazorik ez sortzea. Gainera, arrasatearroi eta tabernariei errua botatzea errazagoa da. Baina hemen gauza bat argi geratzen da: gabonak eta urte hasiera Arrasatek “gorriz” jarraituko du, beste herri guztiak ez bezalaxe.\nAurpegia 2020-12-03 At 13:35\nCovid-19 aren errua ez da gurea, alkatearena da, Arrasaten dugun positibo tasaren errua ere berea da, eta egiten ari den eguraldiarena ere. Zergatik ez da agertzen publikoki esatera zubi honetan euria eta hotza egin behar dituela? Zergatik ez da agertzen aurpegia ematera?\nTximino 2020-12-03 At 14:22\nAurpegi narrusendo? Hemen inork ez dau esaten alkatesa ezeren erruduna danik. Hemen esaten dana egoera oso larrixa dala eta gure agintariek moxua emon beharko leukiela. Eta bide batez egoerari aurre eitteko ze asmo, bide, ideia edo dana dalakua , deukien esan deizen.\nDatuak ikaragarrixak dire eta aurpegixa emon beharra dago, bai ala bai!\nDebagoiena ez da Gipuzkoa 2020-12-03 At 14:23\nBroma gutxi asuntu honekin, mesedez, jendea HILTZEN dabil eta. Alkatea defendatzea zilegia da, noski, baina horrelako komentarioekin, planteatu diren gaiei heldu gabe… ez diozu asko laguntzen egia esan…\nJaime 2020-12-03 At 15:19\nAlkatea, udalburua, udal gobernuan kargu publiko gorena duen pertsona da. Ondo ordaindua, gainera. “A las duras y a las maduras”.\nJaime 2020-12-03 At 15:37\nHor duzue Diaz Ayuso, berarekin ados egon edo ez, bere erabakiak azaltzen, defendatzen eta lehen lerroan EGUNERO. Arrasate txikiagoa izanda ere, ez al dugu azalpenik, lasaitasunik edo belarritik tiratzerik merezi? eta berriro diot, errua EZ da berea, noski ezetz! baina bere karguan eta soldatan ere egoera txarretan aurpegia ematea dago, berdin du zenbat biztanleko herria den.\nUtzi erantzuna Jaime(r)i Erantzuna bertan behera


barren.eus - Larizek eta Maiorak emaitza onak lortu dituzte Pirinioetan eta Dolomitetan jokatutako mendi lasterketetan\nHuescako Pirinioetan dagoen Villanua herritik -956 metrotara dago-, Collaradako tontorrera (2886 metro) igo eta berriz herrira jaitsi (“Puyar y Baxar”) behar zuten Collaradako kilometro bertikal bikoitzeko parte hartzaileek, hamazazpi kilometroko ibilbidea osatuta. Aurten, baina, bi proba batean antolatzea erabaki zuten antolatzaileek eta igoera bakarrik egiteko aukera ere eskaini zuten (Puyar nomas). 8,5 kilometroko igoera. Iñigo Larizek Puyar nomas proban hartu zuen parte eta bigarren denborarik onena egin zuen, irabazlearengandik ia bi minutura. Andorrako antxitxikari Ferran Teixidok irabazi zuen proba, 1:24:14ko denborarekin eta Salvi Fargas kataluniarra sailkatu zen hirugarren postuan. Larizek ondo ezagutzen du proba hau, 2013an irabazi baitzuen.\n• Maite Maiora pozik Canazein lortutako zazpigarren postuarekin\nMaite Maiora Italiako Dolomitetan aritu da lehian joan den asteburuan. Ezin izan ditu iaz Italian lortutako emaitzak berdindu, - Limone Extreme Skyrace lasterketa irabazi zuen-, baina, hala eta guztiz, pozik itzuli da Dolomites Skyrace proban parte hartu ostean. Mendi lasterketetako munduko atletarik onenen aurka lehian aritu delako, eta iaz egin zuen denboratik gertu ibili delako. 2:32:49ko denbora egin du aurten, iaz baino 51 segundo gehiago, alegia. Iaz hirugarren postuan sailkatu zen eta zazpigarren aurten. Megan Kimmel estatubatuarrak izan zen azkarrena emakumezkoetan, 2:25:57ko denborarekin. Minutu bateko aldea atera zion helmugan Laura Orgue kataluniarrari. Elisa Desco italiarra sailkatu zen hirugarren postuan (2:28:36). Ikus emakumezkoen sailkapena.\nSkyrunning Munduko Kopako lehen proba izan da Canazein (Italia) jokatu den Dolomites Skyrace. Bost probak osatzen dute Kopa.


One Way autoentzako alokairuak Europan\nTrip Plangintza Autoak alokatzeko\nEuropar alokairuen autoen alokairuen kargen ordainketak?\nBidaiariak Europako hiri txikiak eta ibilgailuen bidexkak ikustea bezalako bidaiariei begiratuta, leku horiei autoak alokatzeko interesa ere izaten dute, batez ere familiarekin edo lagunekin bidaiatzen dutenean.\nHiri berean hasten eta bukatzen den bidaia bat antolatzen ari bazara, auto bat alokatu nahiko proposamen zuzena da. Egin behar duzun guztia tasa onena ikertu, zure autoa erreserbatu eta jasotzea iristen denean.\nBaina zer gertatzen da hiri europarrean barrena ibiltzen bazara eta bestetik etxetik etxera?\nEuropako autoen alokairua jaisteko tarifak hemen egon dira\nBehin baino gehiagotan, Europako alokairuko autoen zenbait enpresek zoriontsu egin zuten bezeroek modu bat alokatzeko alokairuak erreserbatu ahal izateko, kuotak ez zituztelako errentarik gabe. Herrialde oso zehatz eta alokairu ezik, egun horietan desagertu dira. Europako autoen alokairuen enpresek baja eman dute kuota, modu batean autoak alokatzeko nahiko garestiak.\nBegiratu dirua aurrezteko Europar Batasuneko Autoen alokairuan\nHala eta guztiz ere, jaitsiera tasak ez dira berdinak. Dirua dirutan aurreztu ahal izango duzu modu batean Europan autoen alokairuan, zure aukerak ikertzeko denbora hartuko duzu. Hona hemen adibide bat:\nEuropar autoentzako alokairuen enpresa askok eskaintzen duten autoa Ford, Ford Mondeo aukeratu dut. Bost lagun eserleku ditu eta eskuzko transmisioa dauka (oso ohikoa da Europan, gasolina hobetzen duelako) eta aire girotua. Data 2012ko abuztuaren 25a, 2012ko irailaren 9ra arte aukeratu nuen, bi aste eta egun bat.\nFrankfurteko aireportua, Alemania, bilketa lekua eta Erromako Fiumicino aireportua (AEBetan Leonardo da Vinci aireportuan ezagutzen dena) aukeratu nuen. Salbuespen gisa, komatxorik guztiak kilometrajea mugagabea eta ordainketa izan ziren. Erabakiak ez betetzeagatik kalte larriak eta bestelako kalteak uzteko aukerak ez daude barne.\nEmaitzak interesgarria izan ziren.\nAuto Europeek 1.133,28 € -ko tasa kotizatzen du, $ 409.71ko beherapen kuota barne. Auto Europeek eguneroko kuota bat ordainduko du gidari gehigarri bakoitzarentzat.\nEuropcar- ek 1.353,20 dolarreko tasa aipatu zuen VW Passat Variant-era, hurbilen nengoen Mondeo-ra. Ezinezkoa zitzaidala zenbateraino zenbateko zenbatekoa zatitu zitzaidan, Europcarek ez baitzuten kargurik zehaztu. Alokairuaren aurrekontua 4.500 kilometro (2.796 mila).\nHertzek $ 1.174,46ko tasa kotizatzen du. Horrela, 491.65 $ (475 euro) ordaindutako kuota izan zen. Hertzek, halaber, nolabaiteko kilometro-muga du itxuraz, aurrekontua "estimatutako kilometrajea" baitzen, baizik eta kilometro mugagabea baino.\nEskaintzen dizkizugu iradokizunak egiteko. Nerabe Hertz komunitate, beharrezkoa da aurre duzula garrantzitsua konplikazioak eta eskarmentu profesional bat nahi nerabe gimnasioak ? 491.64 $ ordainduta eta $ 163,28ko matrikula-kuota guztira guztira.\nSixtek 1.257,96 $ tasa ematen dio VW Passat Variant bati. Guztira, 59 $ "modu bakarra" da.\nOrbitzek ez luke aipatu bi aste baino gehiagotan autoak alokatzeko tarifa.\nEuropcarren artean prezioen arteko aldeak, tasa altuena aipatu zuen, eta Expedia, tasa baxuena aipatu duena, $ 330.55koa izan zen. Gas tresneria hiru eguneko Europako prezioetan da. Jakina, ikerketa batzuk egiten ditu.\nEuropako Car Hire Aholkuak:\nDiesel erregaiak gasolina baino gutxiago duten litro bakoitzeko kostua dakar, eta diesel-powered autoak kilometro kopuru handia lortzen du, beraz, denbora gutxiago ematen du diesel-powered autoak alokatzeko aukera aztertzeko.\nAutoak alokatzeko webguneak aurrekontua eta alokairu prepaidatzeko prezioak lehenetsi ohi dituzte. Horrelako zerbait esaten duen laukitxoa markatu behar duzu, "Kontratazioan ordaindu nahi dut" kontratua ordaintzeko tasak lortzeko. Kontratazioan ordaintzeak kostu gehiago ematen du, baina alokairuan ez zara blokeatuta zure autoa jasotzen duzun arte, eta zure kreditu txartela ez da kargatuko zure eskuko autoa gakoak arte.\nAhal izanez gero, eskuzko transmisio auto bat alokatu. Errentan garestiagoak dira. Horrez gain, alokairuko autoen zenbait bulegoek autoak transmisio automatikoa dute, baina errealitatea nahiko desberdina izan daiteke. Bilatu lagun bat eskuzko transmisio-autoarekin eta martxan jarri engranajeak zure bidaia hasi aurretik. Aurreztuko den dirua praktikaren denbora merezi du.\nAireportuko irteerak eta jaitsierak kostua areagotu egiten dute, baina alokairurako ibilgailuen ordu luzeak erosotasuna eskaintzen dute. Autoa alokatzen baduzu eta astebetez utziz gero, begiratu prezioak erdiko bulegoetan (normalean tren geltokitik hurbil). Zure alokairuan% 10etik 15era aurreztu ahal izango duzu zure autoa aireportutik kanpo hautatzeko.\nAuto bat alokatzen baduzu 21 egun edo gehiago badaude, kontuan hartu ibilgailu bat erostea europar erosketen erosketa-kontratuetako bat dela . Zure autoa aukeratzerakoan eta desagerrarazi nahi duzunaren arabera, diru apur bat gorde dezakezu.\nBeste gidari bat Car Rental Rental kontratua gehitzea\nZer dira kotxeen alokairuen agente txarrenak?\nGogoratu webgune hau alokatzeko auto bat behar duzunean\nOne Way Car Rental Estatu Batuetan\nLyft vs. Uber: Zein da hobea Aurrekontu Bidaiagatik?\nAurkitu zure alokairua best auto eskaintza\nMontrealeko enpleguak: Montrealeko ingelesezko hizkuntzak\n10 gauzak ez Berlinen egin\nOtsaila Ekitaldi Egutegia\nUra Taxi Long Island City hirian\nThe Coquí: Puerto Rico, txiki-txikia, maskota musikala\nTerrorismoak zure Bidaia Aseguruen Planak eragina izan ditzake\n10 Maharashtra bisitatu lekuak Mumbai gain\nVancouverko Stanley Park lorategietan gida\nMatthews Free Attractions\nLondresen Pazkoa: Hiriko Urteko Jardunaldi Onena\nQueens irlandar tabernak eta tabernak\nSpring Spring Break aholkuak


Domingo de Sagarminaga - Uriola.eus\nDomingo de Sagarminaga\nuriola.eus 2014-08-24 10:30 Jaiak Alde Zaharra\nEmiliano de Arriaga idazleak ‘Lexicón bilbaino’n aipatzen duen pertsonaia batekin bukatu nahi nuke nire Aste Nagusiko egunkari partikularra.\nAurretik, ordea, bigarren igandejai honek eskaintzen dizkigun atal bereiziak aipatzea ezinbestekoa iruditzen zait, batzuk ala batzuk jadanik tradizio bihurtu direlako, Mariajaia erre aurretiko orduetan. Arestiko batean aipatu genituen arren, gaurkoan, Plaza Borobiletik kalejira egin eta gero, Areatzako bulebarrean XXV Bilkura Nagusia egingo du Erraldoien Konpartsak. Ospakizun hunkigarria, zinez, Bilbokoaz gain Bermeo, Deustu, Donostia eta Bergarako Irrintzi, Kanboko Sukila eta Iruñeako Sanduzelairen babesean egingo dutelako. Ia ordu berea, Plaza Berria txistu soinuz blaituko da, urte oroko Alarde Nagusia eskainiko dutelako. Dena de Nagusia Bilbon aste honetan.\nAzken eguna izaki, Esperantza kaleko frontoiaren benetako despedida, pilota lehiako finalak jokatuz, Erripa kaleko arrantza eskolako lehiaren beste hainbeste, azken bertso saioa Santiagon, azken... azken... Despedidea da ta... trikitilariek dioten bezala eta 22.20 Marijaia itsas adarretik behera Areatzako zubitik Udaletxekora, han sua eman eta erabat erretzeko. 2015.eko Aste Nagusiari hasiera ematen dien txinparta gezi goxo horiek sortuz. Jendetza bertan geratuko, oraindik, azken su artifizialak ikus entzuteko.\nGoazen bada, maite dudan bilbotar baten zerbait aipatzera. Arestian (gazteleraz, noski) diodanez, Arriaga jaunak: “Ezagutu genuen Chomin famatu bat, gaitasun, adimen eta trebetasun handikoa, oso alaia eta, beraz, mundu guztiaz tratu ona zuena”. Bilboko Zazpi Kaleetakotzat, Barrenkalekoa agian, du Arriagak gizon ospetsu hori. Gazteleraz doazkizue hurrengo iruzkin hauek idazlearen espiritua gordetzearren: “De corazón noble y generoso, caracter bromista y bullanguero, acendrado bilbainismo y conocimientos enciclopédicos... que lo mismo servía para un fregado que para un barrido” Hori omen zen, bada, duela mende bat inguru hemen izan zen jai zale borrokatua eta Domingo de Sagarminaga ez ezean, Txomin Barullo izenez ezagunagoa.


Herentzia onartzearen ondorio fiskalak | Consumer\nHerentzia onartzearen ondorio fiskalak\nOinordekoa ez dago legatua onartzeko legez behartuta\nSenide bat hilez gero, haren ondasunen ardura hartu nahi badugu, herentzia onartzea da eman beharreko lehen urratsa. Hiru aukera daude:\nJaraunspena “besterik gabe” onartzea: hildakoaren eskubide, ondasun eta zor guztiak eskuratzeko borondatea agertzen da. Zorrak ondasunak baino handiagoak badira, oinordekoak bere ondarearekin erantzungo die hildakoaren zorrei. Horregatik, herentzia “bakarrik” onartzea komeni da, zorrek ondasunen zenbatekoa gainditzen ez dutela erabat ziur dagoenean.\nJaraunspena onartzea “inbentarioaren onurarako”. Formula hori erabiltzea komeni da zorrak ondasunen zenbatekoa baino handiagoak direla susmatzen edo zalantzak sortzen badira. Kasu horretan, hildakoaren zorrak bere ondasunekin likidatuko dira eta ez diote jaraunslearen ondareari eragingo. Zorrak gainditzen dituzten ondasunen zenbatekoa oinordekoari pasatuko zaio.\nHerentzia arbuiatzea: Jaraunslea ez dago legez jaraunspena onartzera behartua; beraz, nahi izanez gero, espresuki errefusatu daiteke notarioaren aurrean edo judizialki.\nJaraunspen bat onartzeak berarekin dakar ondare-gehikuntza bat, honako zerga hauek ordaindu beharko dituena:\n– Oinordetza zerga: Autonomia-erkidegoen eskumeneko zerga da. Ordaindu beharreko zenbatekoa alderdi hauen araberakoa da:\nZerga-oinarria: Oinordetzan eskuratutako ondasun eta eskubideen balioa da, ken karga eta gastu kengarriak. Gastu kengarriak dira hildakoaren zorrak, hildakoak Administrazioari zor dizkion zergak, azken eritasun, ehorzketa eta hileta gastuak.\nKenkariak: Zerga-oinarriari zenbait kenkari aplikatzen zaizkio, honako hauen mende:\nAhaidetasun maila (zenbat eta urrunago egon ahaidetasuna, orduan eta gutxiago ondoriozta daiteke).\nOndorengo ahaidea 21 urtetik beherakoa bada (zenbat eta gazteagoa izan, orduan eta gehiago ken daiteke).\nTributu kuota. Txikipenak zerga-oinarriari aplikatu ondoren, autonomia-erkidego bakoitzaren araberako portzentajea aplikatuko zaio, eta, ondoren, koefiziente biderkatzailea aplikatuko zaio, hildakoarekin duen ahaidetasun-mailaren araberakoa (urrunagoko ahaideek gehiago ordainduko dute).\n–Hirilurren balio igoeraren gaineko zerga edo “gainbalioa”: ondasun higiezinak jarauntsiz gero, haien balio gehikuntza zergapetzen duen zerga ordaindu behar da. Udalaren titulartasunekoa denez, haren zenbatekoa higiezin horiek dauden udalerriko udalaren araberakoa izanen da.\nHildakoaren Pertsona Fisikoen Errentaren gaineko Zerga (PFEZ) ere aurkeztu behar da, hil zen urteari dagokiona eta, aitortu ez bada, aurreko urteari dagokiona.\nherencia-eu legado-eu testamentu